kummanam rajasekharans facebook post | തെരുവുനായ പ്രശ്‌നം പരിഹരിക്കാനാകാത്തതു കേന്ദ്രസർക്കാർ നിലപാടിനാൽ ആണെന്നു പറയുന്നത് എന്ത് അടിസ്ഥാനത്തിൽ; കേന്ദ്രത്തെ കുറ്റം പറയുന്നതു ജനങ്ങളെ തെറ്റിദ്ധരിപ്പിക്കാൻ; 'അക്കൂട്ടത്തിൽ ചിലർ വീണിട്ടുമുണ്ടാകാം': മന്ത്രി ജലീലിനു കുമ്മനം എഴുതിയ തുറന്ന കത്തിൽ വി മുരളീധരനെതിരായ ഒളിയമ്പുകളും? - MarunadanMalayali.com\nOctober 28, 2016 | 04:12 PM IST | Permalink\nതിരുവനന്തപുരം:തെരുവ് നായ വിഷയത്തിൽ സംസ്ഥാന തദ്ദേശ വകുപ്പ് മന്ത്രിക്ക് തുറന്ന കത്തെഴുതി ബിജെപി സംസ്ഥാന അദ്ധ്യക്ഷൻ കുമ്മനം രാജശേഖരൻ. കേന്ദ്ര സർക്കാറിന്റെ ഏത് നയമാണ് സംസ്ഥാനത്ത് തെരുവ് നായ പ്രശ്നം പരിഹരിക്കുന്നതിൽ തടസ്സമായത് എന്നാണ് കു്മ്മനം തുറന്ന കത്തിൽ ചോദിക്കുന്നത്. എന്നാൽ മന്ത്രി ജലീലിന് എഴുതിയ കത്തിൽ ബിജെപിയുടെ ഉള്ളിലെ ചേരി തിരിവ് വ്യക്തമാണ്. നേരത്തേ തെരുവ് നായ വിഷയത്തിൽ മേനകാ ഗാന്ധി നടത്തിയ പരാമർശത്തെ തള്ളി മുൻ സംസ്ഥാന അദ്ധ്യക്ഷനും ദേശീയ നിർവ്വാഹക സമിതി അംഗവുമായ വി മുരളീധരൻ രംഗത്ത് വന്നിരുന്നു.\nതെരുവുനായ്ക്കൾ കൂട്ടമായി മനുഷ്യനെ ആക്രമിച്ച് കൊലപ്പെടുത്തുകയും കുട്ടികളെ ഉൾപ്പെടെ ആക്രമിച്ച് ഗുരുതരമായി പരുക്കേൽപ്പിക്കുകയും ചെയ്യുമ്പോൾ, തെരുവുനായ്ക്കളെ സ്വയരക്ഷാർഥം കൊല്ലുന്നവർക്കെതിരേ പൊതുസമൂഹത്തിന്റെ സുരക്ഷക്കും സമാധാനത്തിനും ഭീഷണിയാകുന്ന കൊടും കുറ്റവാളികളുടെമേൽ ചുമത്തുന്ന കാപ്പ നിയമം ചുമത്തണമെന്ന പ്രസ്താവന അങ്ങേയറ്റം അപലപനീയവും പ്രതിഷേധാർഹവുമാണ് എന്നായിരുന്നു മുരളീധരന്റെ പ്രതികരണം.കുമ്മനം രാജശേഖരൻ എഴുതിയ കത്തിൽ പക്ഷേ മേനകാ ഗാന്ധിയെ പ്രതിരോധിച്ചാണ് എഴുതിയിരിക്കുന്നത്.സംസ്ഥാന സർക്കാറിന്റെ പിടിപ്പുകേടാണ് എന്നരോപിക്കുന്ന കുമ്മനം വിഷയത്തിൽ കേന്ദ്രത്തെയും മേനകാ ഗാന്ധിയെയും വിമർശിക്കുന്നവർ ജനങ്ങളെ തെറ്റിധരിപ്പിക്കുന്നതാണെന്നും പറയുന്നു.\nമന്ത്രി എന്ന നിലയിൽ കേന്ദ്ര സർക്കാരിനെതിരെ താങ്കൾ നടത്തിയ പ്രസ്താവനകൾ ഒരു വിഭാഗം ആൾക്കാരെ തെറ്റിദ്ധരിപ്പിക്കാൻ സഹായകമായി എന്നത് യാഥാർത്ഥ്യമാണെന്നും. ഇതിൽ ചിലർ വീണുപോവുകയും ചെയ്തിട്ടുണ്ടെന്നും കുമ്മനം പറയുന്നു. യാഥാർത്ഥ്യങ്ങൾ മനസ്സിലാകാതെ ആവേശം പ്രകടിപ്പിക്കുന്നവരാണ് കേന്ദ്രസർക്കാരിനെതിരെ തിരിയുന്നതെന്ന് ഓർമ്മിപ്പിക്കട്ടെ എന്നാണ് കുമ്മനത്തിന്റെ പക്ഷം.തെരുവ് നായ വിഷയം ഇപ്പോൾ ബിജെപിയെ തിരിഞ്ഞ് കടിക്കുന്നുവെന്ന് വേണം മനസ്സിലാക്കാൻ. സംസ്ഥാന സർക്കാറിന് തെരുവ് നായ വിഷയത്തിൽ എല്ലാ പിന്തുണയും വാഗ്ദാനം ചെയ്യുമ്പോൾ ഒളിയമ്പുകൾ വി മുരളീധരന് നേരെ തന്നെയാണ്.\nകുമ്മനം രാജശേഖരന്റെ ഫേസ്‌ബുക്ക് പോസ്റ്റിന്റെ പൂർണ രൂപം\nതദ്ദേശ ഭരണ മന്ത്രി കെ ടി ജലീലിന് ഒരു തുറന്ന കത്ത്.\nബഹുമാനപ്പെട്ട ശ്രീ കെ ടി ജലീൽ,\nകേരളത്തിലെ തെരുവ് നായ പ്രശ്നം പരിഹരിക്കാനാകാത്തത് കേന്ദ്രസർക്കാർ നിലപാട് മൂലമാണെന്ന തരത്തിലുള്ള താങ്കളുടെ പ്രസ്താവനകൾ കാണാനിടയായി. പ്രത്യേകിച്ച് കേന്ദ്രമന്ത്രി മേനകാ ഗാന്ധിയുടെ നിലപാടാണ് ഇതിന് കാരണമെന്നും താങ്കൾ പറഞ്ഞത് ശ്രദ്ധയിൽ പെട്ടു. മേനകാഗാന്ധിയെ രാഷ്ട്രീയത്തിന്റെ പേരിൽ വിമർശിക്കാനും എതിർക്കാനും താങ്കൾക്ക് അവകാശമുള്ളതുപോലെ തന്നെ ജനങ്ങളെ തെറ്റിദ്ധരിപ്പിക്കാതിരിക്കാനും താങ്കൾക്ക് കടമയുണ്ടെന്ന കാര്യം മറക്കരുത്. കേന്ദ്ര സർക്കാരിന്റെ ഏത് നിലപാടാണ് കേരളത്തിലെ തെരുവ് നായ പ്രശ്നം പരിഹരിക്കാൻ തടസ്സമെന്ന് താങ്കൾ വിശദീകരിക്കണം.\nതിരുവനന്തപുരം പുല്ലുവിളയിൽ സിലുവമ്മയെന്ന 65 വയസ്സുകാരി തെരുവ് നായയുടെ കടിയേറ്റ് മരിച്ച സംഭവമുണ്ടായപ്പോൾ തെരുവ് നായ പ്രശ്നം ഉടൻ പരിഹരിക്കുമെന്ന് താങ്കൾ നിയമസഭയിൽ ഉറപ്പ് നൽകിയത് ഓർമ്മിക്കുന്നുണ്ടാകുമല്ലോ? കൂടാതെ സെപ്റ്റംബർ മാസത്തിൽ സുപ്രീം കോടതിയിലും താങ്കൾ ഇതേ ഉറപ്പ് നൽകിയിട്ടുണ്ട്. വാഗ്ദാനം ചെയ്ത നടപടികൾ കൃത്യാന്തര ബാഹുല്യം മൂലം താങ്കൾ മറന്നു പോയ സ്ഥിതിക്ക് അവ ഒന്ന് ഓർമ്മിപ്പിക്കാം. ഭ്രാന്തൻ നായകളെ പിടികൂടാൻ പ്രത്യേക പരിശീലനം നേടിയവരെ നിയമിക്കും, അവയെ പ്രത്യേക കേന്ദ്രങ്ങൾ തുറന്ന് പുനരധിവസിപ്പിക്കും, പ്രശ്നകാരികൾ അല്ലാത്തവയെ മാത്രം പിന്നീട് തുറന്നു വിടും, വന്ധീകരണം- പ്രതിരോധ കുത്തിവെയ്‌പ്പ് ഇവ നടപ്പാക്കും,ബ്ലോക്ക് തലത്തിൽ വന്ധ്യംകരണ ക്യാമ്പുകൾ, ഇതിനായി പ്രത്യേക ഡോക്ടർമാർ എന്നിങ്ങനെയായിരുന്നു വാഗ്ദാനങ്ങൾ. ഇവയൊക്കെ നടപ്പാക്കാൻ മേനകാ ഗാന്ധിയുടേയും കേന്ദ്രസർക്കാരിന്റെയും അനുമതി എന്തിനാണെന്ന് താങ്കൾ വ്യക്തമാക്കണം.\nഓഗസ്റ്റ് 21 ന് ശേഷം രണ്ടു മാസങ്ങൾ കടന്നു പോയി. നാളിതു വരെ എന്ത് നടപടിയാണ് കേരള സർക്കാരും താങ്കളും തെരുവ് നായ്ക്കളെ നിയന്ത്രിക്കാൻ കൈക്കൊണ്ടതെന്ന് വിശദീകരിക്കണം. നായശല്യം വീണ്ടും രൂക്ഷമായി മറ്റൊരു നിരപരാധിയുടെ ജീവൻ നഷ്ടമായപ്പോഴാണ് ഈ വിഷയത്തിൽ താങ്കളെ വീണ്ടും കാണുന്നത്.\n10 മാസത്തിനുള്ളിൽ 10 പേരെയാണ് തെരുവ് നായ കടിച്ച് കൊന്നത്. ജനങ്ങളുടെ സ്വത്തിനും ജീവനും സംരക്ഷണം നൽകേണ്ടത് അതത് സംസ്ഥാന സർക്കാരുകളുടെ ഉത്തരവാദിത്തമാണെന്നിരിക്കെ ഇതിൽ കേന്ദ്രത്തെ കുറ്റപ്പെടുത്തുന്നത് എന്തിനാണ്?. മേനകാഗാന്ധിയെ പഴി പറഞ്ഞ് എത്രനാൾ ഉത്തരവാദിത്തത്തിൽ നിന്ന് ഒളിച്ചോടാൻ പറ്റും? മാത്രവുമല്ല വനിതാ ശിശുക്ഷേമമന്ത്രിയുടെ പ്രസ്താവനകൾക്ക് തെരുവ് നായ വിഷയത്തിൽ ഇത്രയധികം പ്രാധാന്യം കൽപ്പിക്കുന്നത് എന്തിനാണ്?. മുഖ്യമന്ത്രിയുടെ സ്വന്തം ജില്ലയിലും പഞ്ചായത്തിലും രാഷ്ട്രീയ എതിരാളികളെ കശാപ്പ് ചെയ്യുന്നത് നിർത്തണമെന്ന് ക്രമസമാധാന ചുമതലയുള്ള കേന്ദ്ര ആഭ്യന്തരമന്ത്രി തന്നെ രേഖാമൂലം ആവശ്യപ്പെട്ടിട്ടും ഗൗനിക്കാത്ത സർക്കാരാണ് താങ്കളുടേതെന്നും ഓർമ്മയുണ്ടാകുമല്ലോ?\nകേന്ദ്രമന്ത്രി എന്നതിന് മുൻപ് തന്നെ മൃഗസ്നേഹി എന്ന നിലയിലും ആക്ടിവിസ്റ്റ് എന്ന നിലയിലും വ്യക്തമായ കാഴ്ചപ്പാടുള്ള വ്യക്തിയാണ് മേനകാ ഗാന്ധി എന്നത് എല്ലാവർക്കും അറിവുള്ളതാണല്ലോ? അപ്പോൾ മൃഗസ്നേഹി എന്ന നിലയിലാണ് മേനകാഗാന്ധി സ്വന്തം വകുപ്പിന് പുറത്തുള്ള വിഷയങ്ങളിൽ ഇടപെടുന്നതെന്നും വ്യക്തം. ഈ സാഹചര്യത്തിൽ മേനകാ ഗാന്ധിയാണ് കേരളത്തിലെ തെരുവ് നായകളെ നിയന്ത്രിക്കുന്നതിന് തടസ്സമെന്ന വാദത്തിന് എന്താണ് പ്രസക്തി. തെരുവ് നായകൾ ഇല്ലാതാകരുതെന്ന് ചിന്തിക്കുന്ന ഒരു വിഭാഗം മാഫിയകളുടെ താത്പര്യമാണോ ഇതിന് പിന്നിലെന്ന സംശയമാണ് ഇപ്പോൾ ഉയരുന്നത്.\nമന്ത്രി എന്ന നിലയിൽ കേന്ദ്ര സർക്കാരിനെതിരെ താങ്കൾ നടത്തിയ പ്രസ്താവനകൾ ഒരു വിഭാഗം ആൾക്കാരെ തെറ്റിദ്ധരിപ്പിക്കാൻ സഹായകമായി എന്നത് യാഥാർത്ഥ്യമാണ്. ഇതിൽ ചിലർ വീണുപോവുകയും ചെയ്തിട്ടുണ്ട്. യാഥാർത്ഥ്യങ്ങൾ മനസ്സിലാകാതെ ആവേശം പ്രകടിപ്പിക്കുന്നവരാണ് കേന്ദ്രസർക്കാരിനെതിരെ തിരിയുന്നതെന്ന് ഓർമ്മിപ്പിക്കട്ടെ. കേരളം ഗൗരവകരമായ ഒരു പ്രശ്നത്തെ അഭിമുഖീകരിക്കുമ്പോൾ അത് നിയന്ത്രിക്കാൻ സത്വര നടപടികൾ കൈക്കൊള്ളേണ്ട താങ്കളെ പോലെയുള്ളവർ തെറ്റിദ്ധാരണ പ്രചരിപ്പിക്കുന്നത് ശരിയല്ല. ഇതിൽ നിന്ന് പിന്മാറി തെരുവ് നായ നിയന്ത്രണത്തിനുള്ള നടപടി സ്വീകരിക്കണമെന്ന് അഭ്യർത്ഥിക്കുന്നു. മനുഷ്യ ജീവനും സ്വത്തിനും ഭീഷണിയായ ഭ്രാന്തൻ നായകളെ കൊല്ലേണ്ട സാഹചര്യമുണ്ടായാൽ അതിന് നിയമ തടസ്സം ഇല്ലെന്ന യാഥാർത്ഥ്യം എന്നെപ്പോലെ താങ്കൾക്കും അറിയാമല്ലോ?\nപക്ഷേ അപ്പോഴും കൊന്നു തള്ളലാണോ ശാശ്വത പരിഹാരം എന്ന് ചിന്തിക്കാനുള്ള വിവേചന ബുദ്ധിയും താങ്കൾ പ്രകടിപ്പിക്കുമെന്ന് കരുതട്ടെ? കേരളത്തിൽ മാത്രമുള്ള തെരുവ് നായകൾ രക്തദാഹികളായി മാറുന്നതിന് പിന്നിലുള്ള സാഹചര്യം അങ്ങേക്ക് അറിവില്ലാത്തതാണോ? അറവ് ശാലകളിൽ നിന്ന് തെരുവുകളിലേക്ക് വലിച്ചെറിയപ്പെടുന്ന മാംസവും രക്തവും കഴിക്കുന്ന നായകൾ മനുഷ്യ രക്തത്തിനായും ദാഹിക്കുന്നതിൽ എന്താണ് തെറ്റ്? മാലിന്യം വലിച്ചെറിയുന്നവരെ നിയന്ത്രിക്കുന്നതിൽ പരാജയപ്പെട്ട താങ്കളുടെ വകുപ്പല്ലെ യഥാർത്ഥ കുറ്റവാളികൾ?.\nതെരുവ് നായകളെ നിയന്ത്രിക്കാൻ ദീർഘകാല അടിസ്ഥാനത്തിൽ പദ്ധതികൾ തയ്യാറാക്കേണ്ടതുണ്ട്. അതിന് കേന്ദ്ര സർക്കാർ കോടിക്കണക്കിന് രൂപയുടെ ഫണ്ട് അനുവദിക്കുന്നുമുണ്ട്. അത് ക്രിയാത്മകമായി വിനിയോഗിക്കാൻ തയ്യാറാകണം. അല്ലാതെ വിലകുറഞ്ഞ പ്രചരണത്തിന് വേണ്ടി എല്ലാത്തിലും രാഷ്ട്രീയം കലർത്തുന്നത് താങ്കളെപ്പോലെയുള്ള യുവ നേതാക്കൾക്ക് ഭൂഷണമല്ല. ഒപ്പം താങ്കളുടെ വാക്ക് കേട്ട് കേന്ദ്ര സർക്കാരിനെ പ്രതിക്കൂട്ടിൽ നിർത്തുന്നവർക്കും. വിലകുറഞ്ഞ രാഷ്ട്രീയ പ്രചരണത്തിൽ നിന്ന് വിട്ട് നിന്ന് സാധാരണക്കാരുടെ ജീവൻ സംരക്ഷിക്കാൻ അടിയന്തിര നടപടി സ്വീകരിക്കണമെന്ന് ഞാൻ അങ്ങയോട് അഭ്യർത്ഥിക്കുന്നു. അതിന് ബിജെപി കേരള ഘടകത്തിന്റെ എല്ലാ പിന്തുണയും വാഗ്ദാനം ചെയ്യുകയും ചെയ്യുന്നു.\nസംസ്ഥാന അദ്ധ്യക്ഷൻ, ബിജെപി.


ഡിസ്കവറി ചാനലിലെ സാഹസിക ഷോയില് പങ്കെടുക്കാന് മോദി\nകാടിനുള്ളില് മോദിയോടൊപ്പം ചിത്രീകരിച്ച ഷോയുടെ ദൃശ്യങ്ങള് കൂട്ടിയിണക്കി തയ്യാറാക്കിയ ട്രെയിലറും ഗ്രില്‍സ് പുറത്തുവിട്ടിട്ടുണ്ട്.\n29 Jul, 2019 at 07:31 AM\nഡിസ്കവറി ചാനലിലെ പ്രശസ്തമായ ടിവി ഷോയാണ് 'മാന് Vs വൈല്‍ഡ്'. ബെയര് ഗ്രില്‍സ് അവതരിപ്പിക്കുന്ന ഈ സാഹസിക ഷോയുടെ വരാനിരിക്കുന്ന എപ്പിസോഡില് എത്തുന്നത് മറ്റാരുമല്ല, ഇന്ത്യന് പ്രധാനമന്ത്രി നരേന്ദ്ര മോദി.\nബെയര് ഗ്രില്‍സ് തന്നെയാണ് മോദി തന്റെ ഷോയിലേക്ക് എത്തുന്ന വിവരം ട്വിറ്ററിലൂടെ ലോകത്തെ അറിയിച്ചത്. കാടിനുള്ളില് മോദിയോടൊപ്പം ചിത്രീകരിച്ച ഷോയുടെ ദൃശ്യങ്ങള് കൂട്ടിയിണക്കി തയ്യാറാക്കിയ ട്രെയിലറും ഗ്രില്‍സ് പുറത്തുവിട്ടിട്ടുണ്ട്. ഡിസ്കവറി ചാനല് ആഗസ്റ്റ് 12 രാത്രി ഒമ്പതു മണിക്കാണ് മോദിയെ അതിഥിയാക്കിയ 'മാന് Vs വൈല്‍ഡ്' ന്റെ എപ്പിസോഡ് പുറത്തുവിടുക.\nഅതിജീവനം പ്രമേയമാക്കിയ ലോകത്തിലെ തന്നെ ഏറ്റവും ജനകീയ ടിവി ഷോയാണ് 'മാന് Vs വൈല്‍ഡ്'.\nPM ModiMan vs WildBear Grylls\nകൊറോണക്കെതിരായ പോരാട്ടത്തിൽ രാജ്യം ഒറ്റക്കെട്ടെന്ന് പ്രധാനമന്ത്രി\nസ്വാതന്ത്ര്യത്തിന് ശേഷമുള്ള ഏറ്റവും വലിയ സാമ്പത്തിക പ്രതിസന്ധിയിലൂടെയാണ് ഇന്ത്യ കടന്നുപോകുന്നതെന്ന് രഘുറാം രാജന്\nലോകത്തിലെ ഏറ്റവും വലിയ പ്രതിമയായ സ്റ്റാച്യൂ ഓഫ് യൂണിറ്റി ഒ.എല്.എക്‌സില് വില്‍പനക്ക് വച്ചയാള്‍ക്കെതിരെ കേസെടുത്തു


ഡല്‍ഹിയില് ഡീസല് ഓട്ടോറിക്ഷ ഇല്ല;പീഡനക്കേസില് പ്രതിയെ കോടതി വെറുതെ വിട്ടു – Times Kerala\nഡല്‍ഹിയില് ഡീസല് ഓട്ടോറിക്ഷ ഇല്ല;പീഡനക്കേസില് പ്രതിയെ കോടതി വെറുതെ വിട്ടു\nന്യൂഡല്‍ഹി : തെളിവുകളിലെ വൈരുദ്ധ്യം കാരണം ബലാത്സംഗക്കേസ് പ്രതിയെ ഡല്‍ഹി ഹൈക്കോടതി വെറുതെ വിട്ടു. 2014 മെയ് ഒന്നാം തീയതി ബഹദുര്‍ഗയില് നിന്ന് ജിടി കര്‍ണല് റോഡ് ബൈപ്പാസിലേക്ക് ഓട്ടോയില് സഞ്ചരിക്കുകയായിരുന്ന യുവതിക്ക് ഓട്ടോ ഡ്രൈവര് മയക്കുമരുന്ന് കലര്‍ന്ന പാനീയം കുടിക്കാന് നല്‍കിയെന്നും ഇത് കുടിച്ചതോടെ അബോധാവസ്ഥയിലായ യുവതിയെ വിജനമായ സ്ഥലത്ത് കൊണ്ടുപോയി ബലാത്സംഗം ചെയ്തുവെന്നുമായിരുന്നു കേസ്. ഹരിയാനാ രജിസ്‌ട്രേഷനിലുള്ള ഡീസല് ഓട്ടോയില്‍വച്ചാണ് തന്നെ പീടിപ്പിക്കാനുള്ള ശ്രമം തുടങ്ങിയതെന്നും രണ്ട് കുട്ടികളുടെ അമ്മകൂടിയേ യുവതി പരാതിയില് പറഞ്ഞിരുന്നു.\nഎന്നാല് ഈ പരാതിയില് പൊരുത്തക്കേട് തോന്നിയ കോടതി ഡല്‍ഹിയില് ഡീസല് ഓട്ടോ നിരോധിക്കപ്പെട്ട താണെന്ന് നിരീക്ഷിച്ചു. മാത്രമല്ല ഹരിയാന രജിസ്‌ട്രേഷന് ഓട്ടോയ്ക്ക് യുവതിയുടെ പരാതിയില് പറയുന്ന സ്ഥലത്ത് ഓടുവാനുള്ള അനുവാദവുമില്ല.\nമെഡിക്കല് റിപ്പോര്‍ട്ടില് യുവതി പറഞ്ഞതുപോലെ ബലാല്‍കാരശ്രമത്തിന്റെ ഭാഗമായുണ്ടാകുന്ന അടയാളങ്ങളോ. പരിക്കുകാളോ ഇല്ല , മാത്രമല്ല സംഭവം നടന്നുവെന്ന് പറയപ്പെടുന്നയുടനെ പരാതി നല്‍കിയപ്പോള് പ്രതിയുടെ പേര് എങ്ങനെ മനസിലായെന്നും കോടതി അത്ഭുതം പ്രകടിപ്പിച്ചു. കോടതി പരിശോധിച്ച ഒരു ചിത്രത്തില് ആരോപണമുന്നയിച്ച യുവതിക്കൊപ്പം നില്‍ക്കുന്ന ഒരു വ്യക്തിക്ക് ആരോപണവിധേയനുമായി സ്വത്തുതര്‍ക്കം നിലനില്‍ക്കുന്നതായും കോടതി കണ്ടെത്തി.\nപ്രതി നല്‍കിയെന്ന് പറയപ്പെടുന്ന പാനീയം യുവതി കുടിക്കുകയുണ്ടായി. അതോടെ അര്‍ദ്ധബോധാവസ്ഥയിലായെന്നാണ് പരാതിയില് പറയുന്നത്. എന്നാല് സംഭവം നടന്നതിനുശേഷം നടന്ന വൈദ്യപരിശോധനയില് ഇങ്ങനെ അര്‍ദ്ധബോധാവസ്ഥയില് എത്തിയതിന്റെ യാതൊരു സൂചനകളും ഉണ്ടായിരുന്നില്ലെന്നും നിരീക്ഷിച്ചു.\nദിലീപ് ഡിജിപിയെ വിളിച്ച കാര്യം അറിയില്ലെന്ന് ആലുവ റൂറൽ എസ്പി\nകള്ളക്കേസ്: നടി കാജൽ അഗർവാളിന് പിഴശിക്ഷ


ഇനി ചുണ്ടുകൾ കറുക്കുകയോ... ഡ്രൈ ആയി ഇരിക്കുകയോ ചെയ്യില്ല... ഇത് ഒരിക്കൽ ട്രൈ ചെയ്താൽ തന്നെ നിങ്ങൾക്ക് റിസൾട്ട് കണ്ടറിയാം...\nഇനി ചുണ്ടുകൾ കറുക്കുകയോ… ഡ്രൈ ആയി ഇരിക്കുകയോ ചെയ്യില്ല… ഇത് ഒരിക്കൽ ട്രൈ ചെയ്താൽ തന്നെ നിങ്ങൾക്ക് റിസൾട്ട് കണ്ടറിയാം…\nഒരുപാടുപേർ പറയുന്ന ഒരു പരാതിയാണ് അവരുടെ ചുണ്ടുകൾ വളരെ ഡ്രൈ ആയിരിക്കുന്നു.. ചുണ്ടുകൾ ഭയങ്കര ഡ്രൈ ആയിരിക്കുന്നു പൊട്ടുന്നു… ഇന്ന് നമ്മൾ പരിചയപ്പെടുത്താൻ പോകുന്നത് ചുണ്ട് നല്ല സോഫ്റ്റ് ആയിട്ട് ഇരിക്കുന്നത് ഉള്ള മൂന്ന് പ്രധാനപ്പെട്ട കാര്യങ്ങൾ ആണ്. ഈ മൂന്ന് കാര്യങ്ങൾ സ്ഥിരമായി ചെയ്തു വരികയാണെങ്കിൽ നിങ്ങളുടെ ചുണ്ട് നല്ല സോഫ്റ്റായി.. സ്മൂത്ത് ആയിട്ട്.. ഡ്രൈ അകത്ത് ഇരിക്കുകയും ചെയ്യും.. അപ്പോൾ ഇത് എങ്ങനെയാണ് തയ്യാറാക്കുന്നത് എന്ന് നമുക്ക് നോക്കാം.. ഇതിൻറെ ചേരുവകൾ എന്തൊക്കെയാണെന്നും..\nഇതെങ്ങനെയാണ് ഉപയോഗിക്കേണ്ടതെന്നും നമുക്ക് നോക്കാം. അപ്പോൾ നമ്മുടെ ചുണ്ട് സംരക്ഷണത്തിനായി3കാര്യങ്ങൾ ചെയ്യണം എന്ന് പറഞ്ഞു. അതിൽ ആദ്യത്തെ കാര്യം സ്ക്രബിങ് ആണ്.അപ്പോൾ ഇത് എങ്ങനെയാണ് തയ്യാറാക്കേണ്ടത് എന്നും.. എങ്ങനെയാണ് ഉപയോഗിക്കേണ്ടത് എന്ന് നമുക്ക് അറിയാൻ നോക്കാം. ഇത് തയ്യാറാക്കാനായി ആദ്യം തന്നെ ഒരു ബൗളിൽ എടുക്കാം. ഇനി അതിലേക്ക് ഒരു ടീ സ്പൂൺ പൊടിച്ച പഞ്ചസാര ചേർത്തു കൊടുക്കാം. അതിനുശേഷം ഇതിലേക്ക് ഒരു ടീസ്പൂൺ തേൻ കൂടി ചേർത്ത് കൊടുക്കാൻ. ഇനി ഇത് നന്നായി മിക്സ് ചെയ്ത് എടുക്കാം.\nഇങ്ങനെ എടുത്ത ഈ സാധനം ചുണ്ടുകളിൽ തേച്ചു നന്നായി സ്ക്രബ് ചെയ്തു കൊടുക്കാം. ഏകദേശം ഒരു അഞ്ചുമിനിറ്റ് നേരത്തോളം ഇങ്ങനെ സ്ക്രബ് ചെയ്തു കൊടുക്കാം. എന്നിട്ട് ഇത് കഴുകിക്കളയാം എന്നതാണ്. ഇനി നമുക്ക് രണ്ടാമത്തെ കാര്യത്തിലേക്ക് കടക്കാം. അപ്പോൾ നമുക്ക് നമ്മുടെ ലിപ് ഹെയർ പാക്ക് തയ്യാറാക്കുന്നതിനായി ആദ്യം തന്നെ ഒരു ബൗൾ എടുക്കാം. ഇതിലേക്ക് ഒരു ടീ സ്പൂൺ തൈര് ചേർത്ത് കൊടുക്കാൻ. അതിനുശേഷം ഇതിലേക്ക് അര ടീസ്പൂൺ തേൻ കൂടി ചേർത്ത് കൊടുക്കാൻ.. ഇനി ഇതിലേക്ക് ഒരു കാൽ ടീ സ്പൂൺ കസ്തൂരി മഞ്ഞളും കൂടി ചേർത്തു കൊടുക്കാം. അതിനുശേഷം വീണ്ടും നന്നായി മിക്സ് ചെയ്ത് എടുക്കാം.


മുല്ലപ്പെരിയാര് ഡാം പൊളിച്ചുകളയണം,ഫേസ് ബുക്ക് പോസ്റ്റുമായി പൃഥ്വിരാജ് » Breaking Kerala\nമുല്ലപ്പെരിയാര് ഡാം പൊളിച്ചുകളയണം,ഫേസ് ബുക്ക് പോസ്റ്റുമായി പൃഥ്വിരാജ്\nതിരുവനന്തപുരം:മുല്ലപ്പെരിയാര് ഡാം (Mullaperiyar dam) പൊളിച്ചുകളയണമെന്നാവശ്യപ്പെട്ട് നടനും സംവിധായകനും നിര്‍മാതാവുമായ പൃഥ്വിരാജ് (Prithviraj). ഫേസ്ബുക്ക് പോസ്റ്റിലൂടെയാണ് (Facebook post) പൃഥ്വിരാജിന്റെ അഭിപ്രായപ്രകടനം. ”വസ്തുതകളും കണ്ടെത്തലുകളും എന്താണെങ്കിലും 125 വര്‍ഷം പഴക്കമുള്ള അണക്കെട്ട് ഇപ്പോഴും നിലനില്‍ക്കുന്നതിന് ഒരു കാരണമോ ഒഴികഴിവോ അല്ല. രാഷ്ട്രീയവും സാമ്പത്തികവുമായ കാരണങ്ങള് മാറ്റിവെച്ച് ശരിയായത് ചെയ്യേണ്ട സമയമാണിത്. നമുക്ക് ഈ സംവിധാനത്തില് മാത്രമേ വിശ്വസിക്കാനേ കഴിയൂ. സിസ്റ്റം ശരിയായ തീരുമാനം എടുക്കുമെന്ന് നമുക്ക് പ്രാര്‍ത്ഥിക്കാം”-\nപൃഥ്വിരാജ് ഫേസ്ബുക്കില് കുറിച്ചു. മുല്ലപ്പെരിയാര് അണക്കെട്ട് പൊട്ടിയാലുണ്ടാകുന്ന അപകടം ബോധ്യപ്പെടുത്തുന്ന ചിത്രത്തോടൊപ്പമായിരുന്നു പോസ്റ്റ്. പൃഥ്വിരാജിന്റെ പോസ്റ്റിനെ അനുകൂലിച്ച് നിരവധിപേര് കമന്റ് ചെയ്തു.\nമുല്ലപ്പെരിയാര് അണക്കെട്ടിലെ ജലനിരപ്പ് 135 അടിയായി ഉയര്‍ന്നതിനെ തുടര്‍ന്ന് ഡാമിന്റെ ബലക്ഷയത്തെക്കുറിച്ച് ചര്‍ച്ചയുയര്‍ന്നിരുന്നു. 142 അടിയാണ് ഡാമിലെ പരമാവധി ജലനിരപ്പ്. 125 വര്‍ഷം മുമ്പ് നിര്‍മിച്ച ഡാം കാലപ്പഴക്കം കാരണം ബലക്ഷയം നേരിടുന്നുണ്ടെന്നും കേരളത്തിന് അപകടമാണെന്നും വാദങ്ങള് ഉയര്‍ന്നു.\nActor prithviraj demand demolition of mullaperiyar dam\nPrevious articleകൊക്കയാറിൽ വീണ്ടും ഉരുൾപൊട്ടൽ\nNext articleനാണക്കേട്,ഇന്ത്യ തരിപ്പണം,പാകിസ്ഥാന് 10 വിക്കറ്റ് ജയം


ദുരഭിമാനക്കൊലയ്ക്ക് ചൂട്ടുപിടിക്കൽ | Kevin Murder Case | Missing | Kottayam Murder\nസ്വന്തം ലേഖകൻ May 28, 2018 11:02 PM IST\nവിദേശ വനിതയുടെ തിരോധാനം വിജയകരമായി അന്വേഷിച്ച പിണറായി പൊലീസ് അഭിമാന പുരസരം അവതരിപ്പിക്കുന്ന പുതിയ നാടകം. ദുരഭിമാനക്കൊലക്ക് ചൂട്ടുപിടിക്കല്.\nകേരളത്തിന് വാനോളം അഭിമാനിക്കാം. ഉത്തരേന്ത്യയിലെ ദുരഭിമാനക്കൊലകള്‍ക്കെതിരെ സോഷ്യല് മീഡിയയില് പ്രതികരിക്കാറുള്ളവര്‍ക്ക് നമ്മുടെ സ്വന്തം നാട്ടില് അതിനായി അവസരം ഒത്തുവന്നിരിക്കുകയാണ്. കേരള പൊലീസ് അകമഴിഞ്ഞു സഹായിച്ചതുകൊണ്ടാണ് വളരെ ദുഷ്കരമായിരുന്ന ഈ കൃത്യം ഇത്രയും എളുപ്പത്തില് ചെയ്യാന് കഴിഞ്ഞത് എന്നത് നന്ദിയോടെ സ്മരിക്കുന്നു. സ്മരിക്കപ്പെടേണ്ടത് തന്നെയാണ്. ഭര്‍ത്താവിനെ തന്‍റെ സഹോദരന് പുലര്‍ച്ചെ രണ്ടുമണിക്ക് വീടാക്രമിച്ച് തട്ടിക്കോണ്ടുപോയെന്നും കൊലപ്പെടുത്താന് സാധ്യതയുണ്ടെന്നും ഭാര്യക്ക് പൊലീസ് സ്റ്റേഷനില് ചെന്ന് പറയേണ്ട ദയനീയമായ ഒരു സാഹചര്യം. ആണോ അയ്യോ ഇപ്പോ അന്വേഷിക്കാന് സമയമില്ലല്ലോ. എന്ന് കോട്ടയം ഗാന്ധിനഹര് പൊലീസ്. അങ്ങനെ പൊലീസ് പറയാന് ഒരു കാരണമുണ്ട്. ചെരിഞ്ഞ തൊപ്പി ഇതുവരെ എത്തിയിട്ടില്ല. പിന്നെങ്ങനെ നന്നാകും. അത് വന്നിട്ടു നന്നാകാനിരിക്കുമ്പോഴാണ് ഇങ്ങനെയൊക്കെ ഏടാകൂടങ്ങള്. വരാപ്പുഴയില് പൊലീസിനെതിരെ നടപടിയെടുത്തതിലൂടെ കാക്കിയെ വിറപ്പിച്ചു എന്നവകാശപ്പെട്ട പിണറായി വിജയന് തന്നെയാണ് ഇപ്പോഴും ആഭ്യന്ത്രവകുപ്പ് ഭരിക്കുന്ന മുഖ്യമന്ത്രി. പോരാത്തതിന് കക്ഷി കോട്ടയത്തുണ്ടായിരുന്നു താനും. മുഖ്യന് ഊരിപ്പിടിച്ച വാളുകള്‍ക്കിടയില് നിന്നും സുരക്ഷ ഒരുക്കുന്നതിന്‍റെ ഭാഗമായാണ് ഗാന്ധിനഗര് എസ്ഐ ആക്രമികളില് നിന്ന് കെവിന് എന്ന യുവാവിനെ രക്ഷിക്കാന് പോകാതിരുന്നത്. ഇക്കാര്യം എസ്ഐ വരെ സമ്മതിച്ചു. പക്ഷേ സമ്മതിക്കാത്ത ഒരേ ഒരാളെ ഈ ലോകത്തുള്ളൂ. പിണറായി. ഈ സാഹചര്യം മനസില് കണ്ട് രണ്ടുവര്‍ഷ മുമ്പ് എല്‍ഡിഎഫ് പുറത്തിറക്കിയ പരസ്യ ചിത്രവും തുരുവാ റീ ലോഡ് ചെയ്യുന്നു.\nആര്‍ക്കാണ് അസഹിഷ്ണുത എന്നത് ആ മുഖത്തും വാക്കുകളിലും ശരീര ഭാഷയിലും ഉള്ളതുകൊണ്ട് വലിയ ഡെക്കറേഷന് നമ്മള് നടത്തുന്നില്ല. ഗാന്ധിനഗര് പൊലീസ് സ്റ്റേഷന് പരിധിയിലുള്ള മെഡിക്കല് കോളജില് പുതിയ കെട്ടിടത്തിന്‍റെ ഉദ്ഘാടനത്തിന് അങ്ങ് പോയത് ഓര്‍ക്കുന്നുണ്ടാവുമല്ലോ അല്ലേ. ഇന്ദ്ര ചന്ദ്രന്മാരെ ഭയക്കാതെ അങ്ങ് ആ ചടങ്ങിലേക്ക് നടന്നു കയറുമ്പോള് അതിന് സാഹചര്യം ഒരുക്കിയത് താങ്കള്‍ക്കിപ്പോള് സസ്പെന്‍്ഡ് ചെയ്യേണ്ടിവന്ന ആ എസ് ഐ ആണ്. സഖാവ് വിശ്വസിക്കില്ലെന്ന് അിറിയാം. വെറുതെ പറഞ്ഞു എന്നേയുള്ളൂ. സുരക്ഷാ ചുമതല ഉണ്ടായിരുന്ന ചങ്ങനാശേരി ഡിവൈഎസ്പിയോടൊക്കെ ചോദിച്ചാല് സിപിളായി അറിയാവുന്ന കാര്യമാണെന്നു ഓര്‍മിപ്പിച്ചു എന്നേയുള്ളൂ.\nഅതെ ട്രോളല്ല. പക്ഷേ കാണുമ്പോള് അറിയാതെ ചിരിവരുമെന്നുമാത്രം. എല്‍ഡിഎഫിനെ പൊക്കിപ്പറയുന്ന ഇത്തരം അമച്വര് നാടങ്ങള് കുറെയെണ്ണം യു ട്യൂപില് കിടപ്പുണ്ടല്ലോ. പറ്റുവാണേല് അതൊക്കെ ഒന്ന് നീക്കം ചെയ്യണം. വെറുതെ നാട്ടുകാരെക്കൊണ്ട് പറയിപ്പക്കല്ല്. കെവിന്‍റെ കൊലപാതകം ചുരുളഴിഞ്ഞു വരുന്തോറും സിപിഎമ്മിന്‍റെ യുവജന സംഘടനയായ ഡിവൈഎഫ്ഐയുടെ അംഗ സംഖ്യ കുറയുന്നു എന്നതാണ് മറ്റൊരു പ്രതിഭാസം. കെവിനെ തട്ടിക്കോണ്ടുപോയ കാര് ഓടിച്ചിരുന്ന കുട്ടി സഖാവ് ഇപ്പള് പൊലീസ് കസ്റ്റഡിയിലാണ്. ഇടക്കിടക്ക് പാര്‍ട്ടി നേതാക്കള് പൊലീസുമായി ബന്ധപ്പെടുന്നുണ്ട്. പിടിയിലാകുന്ന ഡിഎഫ്ഐക്കാരെ അപ്പ്പപോള് പുറത്താക്കാന് പാര്‍ട്ടി കണ്‍ട്രോള് റൂമും എകെജി സെന്‍ററില് തുറന്നിട്ടുണ്ട്. പുരോഗമനപ്രസ്ഥാനം എന്നുപറഞ്ഞാല് ഇതാണ്. 2013 ല് ഈ വെള്ളക്കൊടി കിട്ടി സഖാക്കള് സംഘടന ഒരു ജാഥ നടത്തിയിരുന്നു. ജാതിരഹിത സമൂഹം മതനിരപേക്ഷ കേരളം എന്ന ആ കേരള പര്യടനം നയിച്ചത് പിണറായി ജൂനിയര് എം സ്വരാജും പൊട്ടിക്കരച്ചിലുകാരനായ ധൈര്യശാലി ടിവി രാജേഷുമായിരുന്നു.\nസ്വന്തം അണികളെപ്പോലും മതനിരപേക്ഷരാക്കാന് ഡിവൈഎഫ്ഐക്ക് കഴിഞ്ഞില്ല എന്നതിനാലാണ് ഇപ്പോള് കോട്ടയത്തെ ദുരഭിമാന കൊലക്കുപിന്നാലെ മെമ്പര്‍ഷിപ്പില് ഈ വെട്ടിനീക്കല് ആവശ്യമായി വരുന്നത്. തട്ടിക്കോണ്ടുപോകല് നടന്നത് രാത്രിയിലായതിനാല് സംഘടനക്ക് വിശദീകരണത്തിന് ഒരു ചാന്‍സുണ്ട്. ആ പ്രതികള് പകല് മാത്രമായിരുന്നു ഡിവൈഎഫ്ഐ. രാത്രി അവര് ഫാസിസ്റ്റുകളായിരുന്നു എന്ന് തട്ടിവിടാം. അല്ലെങ്കില് സ്വരാജും സംഘവും ജാഥ നടത്തിയ അഞ്ചുകൊല്ലം മുമ്പ് പ്രതികളെല്ലാം എസ്എഫ്ഐ ആയിരുന്നു എന്ന് സമര്‍ദ്ധിച്ചാലും മതി.\nപക്ഷേ സംഭവിച്ചു സഖാവേ. അങ്ങും അങ്ങയുടെ പ്രസ്ഥാനവും ഇടപെട്ടിട്ടും. മുഖ്യമന്ത്രി ജില്ലയില് ഉണ്ടായിട്ടും. എന്നിട്ടും മുഖ്യനും പാര്‍ട്ടി നേതൃത്വവും പൊലീസും ഗാന്ധിനഗറിലെ ആ ഉദാസീനതയെ അംദാകരിക്കില്ല. ഗാന്ധിനഗര് സെക്കന്‍ഡ് സ്ര്ടീറ്റിലെ തമാശയേക്കാള് വലിയ ചിരികളാണ് നിങ്ങള് ഇപ്പോള് കേരളത്തിന് സമ്മാനിക്കുന്നത് എന്നുമാത്രം പറ്റിയാല് തിരിച്ചറിയണം.\nചുരുക്കി പറഞ്ഞാല് കുറ്റകൃത്യങ്ങള് തടയില്ല. പക്ഷേ കുറ്റം നടന്നാല് പ്രതികവെ പിടികൂടും ശിക്ഷ ഉറപ്പിക്കും. അപ്പോ ജനങ്ങള്‍ക്ക് സര്‍ക്കാരിനെ ചെറുതൊയെങ്കിലും സഹായിക്കാന് ചിലത് ചെയ്യാവുന്നതാണ്. ഒരു കുറ്റകൃത്യം ഉണ്ടാകാനുള്ള സാഹചര്യമൊരുങ്ങുമ്പോള് പരിധിയിലുള്ള പൊലീസ് സ്റ്റേഷനിലെ എസ്ഐ, സിഐ തുടങ്ങിയവരുടെ ലിസ്റ്റ് ശേഖരിച്ച് ആഭ്യന്തരവകുപ്പിന് വേഗം അയച്ചു കൊടുക്കണം. അപ്പോള് എത്രയും കാലവിളമ്പമില്ലാതെ സസ്പെന്‍ഷന് ഉത്തരവ് തയ്യാറാക്കാമല്ലോ. വീഴ്ച തെളിഞ്ഞാലുടന് നല്‍കാനുമാകും. എന്നാപിന്നെ ബാക്കി ജാതിരഹിത കേരളത്തിന്‍റെ ശില്പി ടിവി രാജേഷ് പറയും\nഎല്‍ഡിഎഫ് സര്‍ക്കാരിന്‍റഎ വാര്‍ഷികമൊക്കെ ആഘോഷിക്കുന്നതിന്‍റെ ഭാഗമായി കഴിഞ്ഞ നാലു ദിവസം തിരുവാ എതിര്‍വാ ഇല്ലായിരുന്നു. നമ്മുടെ കണ്ണ് ഒന്ന് തെറ്റിയ ഉടന് കണ്ണിലുണ്ണികളായ രണ്ടുപേരെ ചാക്കില് കയറ്റി നാടുകടത്തി. കോട്ടയംകാര്‍ക്ക് കാറ്റുവീഴ്ച ഉണ്ടാകുമെന്ന് കൊലാവസ്ഥാ നിരീക്ഷണ കേന്ദ്രം പറഞ്ഞപ്പോള് പ്രധാന വിളകള് തന്നെ ഇങ്ങനെ നശിക്കുമെന്ന ചിന്ത സ്വപ്നത്തില് പോലും ഇല്ലായിരുന്നു. മീനച്ചിലാറിന്‍റഎ തീരത്തുള്ളവര് സൂക്ഷിക്കണമെന്ന് രീഷ്ട്രീയ കണിയാന്മാര് പറഞ്ഞപ്പോള് എല്ലാവരും ആ പാവം മാണിസാറിനെ ഉറ്റുനോക്കി. ബിജെപി ആസ്ഥാനമായ മാരാര്‍ജി ഭവനിലെ മുഴുവന് ദൂര ദര്‍ശിനികളും അന്ന് പാല ഡയറക്ഷനിലായിരുന്നു. പക്ഷേ അവരാരും ഓര്‍ത്തില്ല മീനച്ചിലാറിന്‍റഎ മറുകരയില് അയ്മനം ഗ്രാമപഞ്ചായത്തില് കുമ്മനം എന്നൊരു നാടുണ്ടെന്ന്. അങ്ങനെ പ്രവചനം ഭലിച്ചു. കുമ്മനം രാജശേഖരന് പ്രമോഷന് ട്രാന്‍സ്ഫര്. സര്‍ക്കാര് മാറി വരുമ്പോളൊക്കെ കണ്ടിട്ടില്ലേ ആവശ്യമില്ലാത്ത ഉദ്യോഗസ്ഥരെ പ്രമോഷന് കൊടുത്ത് തട്ടിന്‍പുറത്തേക്ക് ചുമന്നു കയറ്റുന്നത്. അതാണ് ഇടപാട്. മിസോറാം ഗവര്‍ണറായാണ് ബിജെപി സംസ്താന അധ്യക്ഷന്‍റെ പോക്ക്. കുമ്മനത്തിന് ഇതിലും നല്ലൊരു റിട്ടയര്‍മെന്‍റ് സ്കീം കിട്ടാനില്ല. പക്ഷേ ഒരു ചെറിയ കുഴപ്പം. തനിക്ക് പെന്‍ഷന് പ്രായമായ കാര്യം സംസ്ഥാന പ്രസിഡിന്‍റ് അറിഞ്ഞില്ല. അത്രക്കാണ് അമിത്ഷായുടെ ഉള്‍പ്പാര്‍ട്ടി ജനാധിപത്യം\nഎല്ലാം സഹിക്കാം. പക്ഷേ ഈ പ്രമോഷന് എന്ന ഒതുക്കല് കുമ്മനത്തിന് നല്‍കുന്നത് പെരുത്ത സന്തോഷമാണെന്ന കാവിപ്പടയുടെ നിലപാടാണ് കടുപ്പം. എന്നും രാവിലെ പിണറായി വിജയനെത്തി കുമ്മനത്തെ സല്യൂട്ട് ചെയ്യുമൊന്നൊക്കെയാണ് പ്രചാരണം. ഒന്നുറക്കെ കരയാന് പോലും സംസ്ഥാന അധ്യക്ഷനെ അനുവദിക്കാതെ ഇക്കിളിപ്പെടുത്തുകയാണ് സംഘ പരിവാരങ്ങള്\nദേശീയ നേതൃത്വം കൃത്യമായ ചര്‍ച്ചകള് നടത്തിയാണ് കുമ്മനത്തിന് ടിക്കറ്റെടുത്തതെന്ന് ബിജെപി ആണയിടുന്നു. എന്നാല് പാര്‍ട്ടിയുടെ സംസ്ഥാന അധ്യക്ഷന് അക്കാര്യം മനസാ വാചാ അറിഞ്ഞിട്ടില്ല. പിന്നെ ആരുമായാണ് ഷാജിയേട്ടന് ചര്‍ച്ചിച്ചതെന്നാണ് മനസിലാകാത്തത്. അതിനുത്തരം തേടി നില്‍ക്കാന് ആദ്യം കുമ്മനവും തീരുമാനിച്ചിരുന്നു. പിന്നെ പിടികിട്ടി അത് ബുദ്ധിയല്ലെന്ന്\nഎങ്ങും പോകില്ല എന്ന കടുത്ത നിലപാട് നിഷ്കളങ്കമായി പ്രഖ്യാപിച്ച കുമ്മനം താന് കുമ്മനടിക്കാനില്ലെന്ന് ഉറക്കെ പ്രഖ്യാപിച്ചു. കക്ഷി എവിടെയെന്ന് ചോദിച്ചാല് ബിജെപിക്കാര് കലിക്കും. എന്നിട്ടു ചോദിക്കും എന്തിനാ ട്രോളാനല്ലേ എന്ന്. അപ്പോളാണ് നമ്മള് അറിഞ്ഞത് മണ്‍സൂണ് അടുത്തതിനാല് ബിജെപിയില് ട്രോളിങ്ങ് നിരോധനമാണെന്ന്. എന്നിട്ടും കുമ്മനം സ്വയം ട്രോളി. ഒരു നിര്‍വൃതിക്ക്\nതുടര്‍ച്ചയായ രണ്ടാം ദിനവും കാറ്റുവീഴ്ച ഉണ്ടായതാണ് കുമ്മന് പുറമെ ഉമ്മന് പണിയായത്. കുമ്മനം ഗവര്‍ണറാകുമെന്ന് പ്വവചിച്ചിരുന്നവര്‍പ്പോലും സ്പന്ത്തില് കരുതിയില്ല ഉമ്മന്‍ചാണ്ടി എല്ലാം കെട്ടിപ്പെറുക്കി ഒരുപ്പോക്ക് പോകേണ്ടിവരുമെന്ന്. കരുണാകരനെ വെട്ടിയ ആന്‍റണിയെ ഒതുക്കിയ ഉമ്മന്‍ചാണ്ടിയെ ചെന്നിത്തല നാടുകടത്തി. കഴിഞ്ഞ ഇരുപതുവര്‍ഷത്തെ കോണ്‍ഗ്രസിന്‍റെ കേരളത്തിലെ ചരിത്രത്തെ വേണമെങ്കില് ഇങ്ങനെ ഒരു വാചകത്തില് ഒതുക്കാം.\nപുലി പതുങ്ങത് കുതിക്കാനാണ്. പക്ഷേ ഇങ്ങനെ അതിവേഗം ബഹുദൂരം കുതിക്കുമെന്ന് ആരു കണ്ടു. എല്ലാം ചെന്നിത്തലയുടെ ഭാഗ്യം. പക്ഷേ ഒടുവില് ഉമ്മന് സല്യൂട്ടിക്കേണ്ട അവസ്ഥ ചെന്നിത്തലക്ക് ഉണ്ടാകുമോ എന്നതാണ് കാത്തിരുന്ന് കാണേണ്ടത്.\nആന്ധ്രയുടെ ചുമതലയാണ് അമ്മന്‍ചാണ്ടിക്ക് രാഹുല് നല്‍കിയിരിക്കുന്നത്. അബാസിനെ കാണാതെ ഒളിഞ്ഞിരിക്കുന്ന കീടാണുവിന്‍റെ അവസ്ഥയാണ് ആന്ധ്രയിലെ കോണ്‍ഗ്രസിനുള്ളത്.


സർവകലാശാലകൾക്കുവേണം സ്വയംഭരണം; പക്ഷേ... | True Copy Webzine\nവൈസ് ചാൻസലർ നിയമനത്തിന്റെയും സർവകലാശാലകളിലെ അധ്യാപക നിയമനത്തിന്റെയും പേരിൽ ഉന്നത വിദ്യാഭ്യാസ മേഖല വിവാദകേന്ദ്രമായി മാറുന്ന സാഹചര്യത്തിൽ സർവകലാശാലകളുടെ സ്വയംഭരണവുമായി ബന്ധപ്പെട്ട ചില ആലോചനകൾ\nസ്വയംഭരണം അഥവാ അക്കാദമിക സ്വാതന്ത്ര്യമാണ് സര്‍വകലാശാലകളെ സംബന്ധിച്ച് ഏറ്റവും പ്രധാനം. അഡ്മിനിസ്‌ട്രേറ്റീവ്, ഫിനാന്‍ഷ്യല്, അക്കാദമിക് എന്നീ മൂന്ന് തലങ്ങളിലുള്ള സ്വയംഭരണം പ്രധാനമാണ്. അക്കാദമിക് ഫീല്‍ഡില് കട്ടിങ് എഡ്ജില് നില്‍ക്കേണ്ടതാണ് സര്‍വകലാശാലകള്. കട്ടിങ് എഡ്ജില് നിന്ന് പുതിയ പരീക്ഷണങ്ങളും പുതിയ അക്കാദമിക് സംരംഭങ്ങളും കൊണ്ടുവരികയാണ് സര്‍വകലാശാലകള് ചെയ്യേണ്ടത്. അവര്‍ക്കതിനുള്ള സ്വാതന്ത്ര്യമുണ്ട്. കരിക്കുലത്തില് മാറ്റം വരുത്തുന്നതിനൊക്കെ അവര്‍ക്ക് സാധിക്കും. അധ്യാപകര്‍ക്ക് ഓട്ടോണമിയുണ്ട്. അവര്‍ക്ക് പുതിയ പുതിയ വിഷയങ്ങള് അവതരിപ്പിക്കാനും കഴിയും.\nഅക്കാദമിക് ഓട്ടോണമിയ്‌ക്കൊപ്പം, സാമ്പത്തികമായും അഡ്മിനിസ്‌ട്രേറ്റീവ് തലത്തിലുമുള്ള സ്വയംഭരണവും സര്‍വകലാശാലകള്‍ക്ക് ആവശ്യമുണ്ട്. പക്ഷേ ഇക്കാര്യത്തില് രണ്ടുമൂന്ന് തരം പ്രശ്‌നങ്ങളുണ്ടാകാറുണ്ട്. ഒന്നാമത്തേത് ഭരണകൂടത്തിന്റെ കടന്നുകയറ്റമാണ്. സെന്‍ട്രല് യൂണിവേഴ്‌സിറ്റികളിലാകുമ്പോള് കേന്ദ്ര സര്‍ക്കാരും സ്‌റ്റേറ്റ് യൂണിവേഴ്‌സിറ്റികളിലാകുമ്പോള് സംസ്ഥാന സര്‍ക്കാരും അവരുടെ അധികാരം ഉപയോഗിച്ച് ഇടപെടലുകൾ നടത്തും.\nകാമ്പസ് രാഷ്ട്രീയത്തിന് മുഖ്യധാരാ രാഷ്ട്രീയത്തെ സ്വാധീനിക്കാൻ കഴിയണം. കാരണം കാമ്പസിലാണ് പുതിയ ആശയങ്ങളുണ്ടാകുന്നത്. എന്നാല് ഇതിന് നേര്‍വിപരീതമാണ് സംഭവിക്കുന്നത്.\nകേരളത്തിൽ സർവകലാശാലാ നിയമനങ്ങളുമായി ബന്ധപ്പെട്ട് ഇപ്പോള് ഉയര്‍ന്നുവന്നിട്ടുള്ള ആരോപണങ്ങളുടെ തെറ്റും ശരിയുമല്ല ഇവിടെ പ്രതിപാദ്യ വിഷയം. പകരം, ചില അടിസ്ഥാന പ്രശ്നങ്ങൾ വിശകലനം ചെയ്യുക മാത്രമാണ്.\nഇവിടെ, കാമ്പസ് രാഷ്ട്രീയത്തെക്കുറിച്ച് പ്രത്യേകമായി പറയേണ്ടതുണ്ട്. അത്, ഒരു വൈജ്ഞാനിക രാഷ്ട്രീയമായിരിക്കണം കൈകാര്യം ചെയ്യേണ്ടത്. വലിയ സിദ്ധാന്തങ്ങള്, തത്വശാസ്ത്രങ്ങള്, ചരിത്രം തുടങ്ങിയ വിശാലമായ വിഷയങ്ങളായിരിക്കണം കാമ്പസ് രാഷ്ട്രീയം ചർച്ച ചെയ്യേണ്ടത്. അതിന്, മുഖ്യധാരാ രാഷ്ട്രീയത്തെ സ്വാധീനിക്കാൻ കഴിയണം. കാരണം അവിടെയാണ് പുതിയ ആശയങ്ങളുണ്ടാകുന്നത്. എന്നാല് ഇതിന് നേര്‍വിപരീതമാണ് സംഭവിക്കുന്നത്. രാഷ്ട്രീയ പാര്‍ട്ടികളുടെ ഔട്ട്‌പോസ്റ്റുകളായിട്ടാണ് കാമ്പസുകള് പ്രവര്‍ത്തിക്കുന്നത്. അധ്യാപകരായാലും അഡ്മിനിസ്‌ട്രേറ്റീവ് വിഭാഗമായാലും വിദ്യാര്‍ഥികളായാലും രാഷ്ട്രീയ നേതാക്കളെയും ഭരണാധികാരികളെയും പ്രീണിപ്പിക്കാനാണ് ശ്രമിക്കുന്നത്. അതുകൊണ്ടുതന്നെ അക്കാദമിക് ഓട്ടോണമിയില് വിഭാവനം ചെയ്യുന്ന ലക്ഷ്യം സാധൂകരിക്കാതെ വരുന്നു.\nഇ.കെ. നായനാർ മുഖ്യമന്ത്രിയായിരുന്ന കാലം. അന്ന്, എസ്.എസ്.എഫ് മുൻകൈയെടുത്ത് കേരളത്തിലെ ഉന്നത വിദ്യാഭ്യാസ മേഖലയുടെ നവീകരണത്തിന് ‘കമീഷന് ഫോര് റീസ്ട്രക്ചറിങ് ഹയര് എഡ്യുക്കേഷന്’ രൂപീകരിച്ചിരുന്നു. ഉന്നതവിദ്യാഭ്യാസരംഗത്തെ ദുഷ്പ്രവണതകൾ എങ്ങനെ ഇല്ലാതാക്കാമെന്ന് വിദ്യാര്‍ഥികള് ചിന്തിച്ചിരുന്നുവെന്നതിന്റെ ഉദാഹരണം കൂടിയായിരുന്നു ഈ കമീഷൻ. കമീഷൻ ചെയര്‍മാന് പ്രഭാത് പട്‌നായിക് ആയിരുന്നു. അന്നദ്ദേഹം പ്ലാനിങ് ബോര്‍ഡ് വൈസ് ചെയര്‍മാനായിരുന്നു. പ്രൊഫ. മൈക്കിള് തരകനും ഞാനും ഉള്‍പ്പെടെയുള്ളവരായിരുന്നു അംഗങ്ങൾ. അന്ന് കമീഷന് ധാരാളം ചര്‍ച്ചകളും സെമിനാറുകളും സംഘടിപ്പിക്കുകയും കോഴ്‌സുകള്, പഠനരീതി, പരീക്ഷകള്, യൂണിവേഴ്‌സിറ്റി ഫണ്ടിങ് തുടങ്ങിയ പല വിഷയങ്ങളിൽ നിര്‍ദേശങ്ങള് മുന്നോട്ടുവെക്കുകയും ചെയ്തിരുന്നു. അധ്യാപകരുടെയും വൈസ് ചാന്‍സലര്‍മാരുടെയും തിരഞ്ഞെടുപ്പായിരുന്നു അന്നും ഉത്കണ്ഠ ഉണ്ടാക്കിയ വിഷയം. വിശദ പഠനം നടത്തി റിപ്പോര്‍ട്ട് തയ്യാറാക്കി മാധ്യമങ്ങള്‍ക്ക് മുന്നില് അവതരിപ്പിക്കുകയും എസ്.എഫ്.ഐ. അത് പുസ്തകമാക്കി ഇറക്കുകയും ചെയ്തിരുന്നു.\nകേരളത്തിലെ യൂണിവേഴ്സിറ്റികളില് യു.ജി.സി. ഫെല്ലോഷിപ്പ് കിട്ടുന്ന വിദ്യാര്‍ഥികളുടെ എണ്ണം കൂടിവരികയാണ്. അതുപോലെ സിവില് സര്‍വീസ് പരീക്ഷകളിലും. ഇത് മനസ്സിലാക്കാതെയാണ് രാഷ്ട്രീയപ്രേരിതമായി അഭിപ്രായം പറയുന്നത്.\nഅന്നും അതിനുശേഷവും ഉണ്ടായ ചില സംഭവവികാസങ്ങള് ഇപ്പോഴത്തെ അവസ്ഥയുമായി ചേര്‍ത്ത് കാണണം. ഉന്നത വിദ്യാഭ്യാസ രംഗത്തെക്കുറിച്ച് അധികാരികള് അഭിപ്രായം പറയുന്നത് ആ മേഖലയില് നടത്തിയ പഠനങ്ങളുടെ അടിസ്ഥാനത്തിലല്ല. കേരളത്തിലെ ഉന്നതവിദ്യാഭ്യാസരംഗം വിലയിരുത്താന് ഒരു കമ്മീഷനുണ്ടാക്കി, അവര് അത് പഠിച്ചതിനുശേഷം ആ റിപ്പോര്‍ട്ടിന്റെ അടിസ്ഥാനത്തിലായിരിക്കണം അധികാരികള് സംസാരിക്കുന്നത്. വെറുതേ എന്തെങ്കിലും പറയാവുന്ന ഒരു പൊതുവിഷയമല്ല വിദ്യാഭ്യാസം.\nയു.ഡി.എഫ്. സര്‍ക്കാരിന്റെ കാലത്ത് ഉന്നതവിദ്യാഭ്യാസവുമായി ബന്ധപ്പെട്ട ഒരു മീറ്റിങ്ങിന് എന്നെ വിളിച്ചിരുന്നു. ഉന്നതവിദ്യാഭ്യാസരംഗം തകര്‍ച്ചയിലാണ്, യൂണിവേഴ്‌സിറ്റികള് തകര്‍ച്ചയിലാണ് എന്നൊക്കെയാണ് സര്‍ക്കാര് പറഞ്ഞത്. അപ്പോള് ഞാന് പറഞ്ഞു, ഇത് നിങ്ങളുടെ അഭിപ്രായം മാത്രമാണ്, പഠിച്ചതിനുശേഷം മാത്രമെ കൃത്യമായി പറയാനാകൂ. കേരളത്തിലെ യൂണിവേഴ്സിറ്റികളില് യു.ജി.സി. ഫെല്ലോഷിപ്പ് കിട്ടുന്ന വിദ്യാര്‍ഥികളുടെ എണ്ണം കൂടിവരികയാണ്. അതുപോലെ സിവില് സര്‍വീസ് പരീക്ഷകളിലും. ഇത് മനസ്സിലാക്കാതെയാണ് രാഷ്ട്രീയപ്രേരിതമായി അഭിപ്രായം പറയുന്നത്. കേരളത്തിലെ വിദ്യാര്‍ഥികളുടെ അക്കാദമിക് മികവ് കൂടുന്നേയുള്ളൂ. പലപ്പോഴും അഭിപ്രായം പറയുന്നത് വസ്തുതകളുടെയോ പഠനത്തിന്റെയോ അടിസ്ഥാനത്തിലല്ല. ഇത്തരത്തിലുള്ള അഭിപ്രായപ്രകടനങ്ങള് ഭരണാധികാരികള് ഒഴിവാക്കേണ്ടതാണ്. ഇത്തരം പഠനങ്ങളുടെ അഭാവമാണ്, സമീപകാല വിവാദങ്ങളിൽ പ്രതിഫലിക്കുന്നത്.\nവൈസ് ചാൻസലർ തെരഞ്ഞെടുപ്പ്\nഇപ്പോഴത്തെ വൈസ് ചാന്‍സലര് തിരഞ്ഞെടുപ്പ് രീതികളില് പ്രശ്‌നങ്ങളുണ്ട്. ചില യൂണിവേഴ്‌സിറ്റികളില് ചാന്‍സലര് ഗവര്‍ണറായിരിക്കും, ചിലയിടങ്ങളില് അല്ല. ചാന്‍സലര്‍ക്ക് അഡ്മിനിസ്‌ട്രേറ്റീവ് അധികാരമില്ല, അതൊരു വെറ്റിങ് ഓഫീസാണ്. ചാന്‍സലര്‍ക്ക് കൊടുക്കുന്ന ലിസ്റ്റിൽ രാഷ്ട്രീയമായ കടന്നുകയറ്റവും അക്കാദമിക് ഇതര പരിഗണനകളും കടന്നുകൂടാനിടയുണ്ട്. ഇതൊന്നും, സാങ്കേതികമായോ നിയമപരമായോ തീരുമാനിക്കപ്പെടേണ്ട കാര്യമല്ല. സാങ്കേതികമായിട്ടും നിയമപരമായിട്ടും ശരിയാണെങ്കില് തന്നെ ആ പദവി ചോദ്യംചെയ്യപ്പെട്ടിട്ടുണ്ടോ എന്നുള്ളതാണ് ആദ്യത്തെ പ്രശ്‌നം. ഒരുപക്ഷേ അദ്ദേഹത്തിന് അനുകൂലമായിട്ടായിരിക്കും കോടതിവിധി വരുന്നത്. പക്ഷേ ചോദ്യം ചെയ്യപ്പെട്ടു എന്നതാണ് മൗലികമായ പ്രശ്‌നം. അതിനുള്ള സാധ്യതകള് ഇല്ലാത്ത തരത്തില് നിയമനരീതി മാറ്റിയെടുക്കേണ്ടത് കാലഘട്ടത്തിന്റെ ആവശ്യമാണ്. കാരണം, വിദ്യാര്‍ഥികളും അധ്യാപകരും സമൂഹവും നോക്കുന്ന ഒരു ഓഫീസാണ് വി.സിയുടേത്. സര്‍വകലാശാലകളിലെ അക്കാദമിക്, അഡ്മിനിസ്‌ട്രേറ്റീവ് രംഗങ്ങളുടെ സംയോജനത്തിന് നേതൃത്വം വഹിക്കേണ്ട പദവിയാണ് വൈസ് ചാന്‍സലര്‍മാരുടേത്. വൈസ് ചാന്‍സലര് എന്നുപറയുന്നത് ഒരു വ്യക്തിയല്ല, അക്കദാമിക് രംഗത്തിന് നേതൃത്വം കൊടുക്കുന്ന ഓഫീസാണ്. അവിടെ വരുന്ന വ്യക്തി, വിവാദങ്ങള്‍ക്ക് അതീതനായിരിക്കണം. രാഷ്ട്രീയപാര്‍ട്ടികളുടെ പിന്തുണയോടെയും തന്മൂലമുണ്ടാകുന്ന വിവാദങ്ങളിലൂടെയും വരുന്ന ഒരാള്‍ക്ക് വിദ്യാര്‍ഥികളുടെ മുന്നില് നിന്ന് സംസാരിക്കാനുള്ള മൊറാലിറ്റി നഷ്ടപ്പെടും. അത്തരം വ്യക്തികളെ അക്കാദമിക് ക്രെഡെന്‍ഷ്യല്‍സിന്റെ അടിസ്ഥാനത്തില് തന്നെ തിരഞ്ഞെടുക്കേണ്ടതുണ്ട്. കാരണം അവര് നിർവഹിക്കുന്ന നേതൃത്വത്തിന് ഒരു സവിശേഷതയുണ്ട്. അവരെ തിരഞ്ഞെടുക്കുന്ന രീതിയും വ്യത്യസ്തമായിരിക്കണം. ഇപ്പോഴുള്ള രീതി ശരിയല്ല. സ്‌റ്റേറ്റ് യൂണിവേഴ്‌സിറ്റികളാണെങ്കില് സെര്‍ച്ച് കമ്മിറ്റി കൊടുക്കുന്ന ലിസ്റ്റില് നിന്ന് ഒരാളെ ചാന്‍സലര് നിയമിക്കുകയാണ് ചെയ്യുന്നത്. ഇതിലൊക്കെ സ്വാധീനത്തിനും കടന്നുകയറ്റത്തിനും സാധ്യതകളുണ്ട്. ചിലയിടത്ത് അത് അനാവരണം ചെയ്യപ്പെടുന്നു. ചിലയിടത്ത് പുറത്തേക്ക് വരുന്നില്ലെന്നുമാത്രം. അത്തരം പഴുതുകളടച്ച്, വിവാദങ്ങളില്ലാതെ അക്കാദമിക് ക്രെഡെന്‍ഷ്യല്‍സുള്ള വ്യക്തികളെ നിയമിക്കണം. വരുന്ന ആളുകള്‍ക്ക് കഴിവുണ്ടോ എന്നതല്ല പ്രശ്‌നം, എങ്ങനെ വരുന്നു, അല്ലെങ്കില് പരിഗണിക്കപ്പെടാനുള്ള സവിശേഷതകളും യോഗ്യതകളും എന്താണ് എന്നതാണ് പ്രധാനം. അത് ചോദ്യം ചെയ്യപ്പെടാത്തവയായിരിക്കണം. ചോദ്യം ചെയ്യപ്പെടാവുന്നതാണെങ്കില് ആ സ്ഥാപനത്തിന്റെ മൊറെയ്ല് തകര്‍ന്നുപോവുകയാണ് ചെയ്യുന്നത്.\nകോടതി നിശ്ചയിക്കേണ്ട നിയമപ്രശ്‌നമോ സര്‍ക്കാര് തീരുമാനിക്കേണ്ട ഭരണപരമായ പ്രശ്‌നമോ മാത്രമല്ല ഇത്. അതൊരു ധാര്‍മികതയുടെ പ്രശ്‌നം കൂടിയാണ്. ധാര്‍മികത ചോദ്യംചെയ്യപ്പെടാന് പാടില്ലാത്ത ഒരു ഘടകമാണ്. പലപ്പോഴും അത് ചോദ്യം ചെയ്യപ്പെടുന്നതുകൊണ്ട് യൂണിവേഴ്‌സിറ്റിക്കും സംവിധാനത്തിനും തന്നെ വലിയ ആഘാതമേല്‍ക്കേണ്ടിവരുന്നു. സാങ്കേതികത്വവും നിയമപരതയും മാത്രം നോക്കിയാല് പോരാ, ധാര്‍മികതയും കണക്കിലെടുക്കാനുള്ള അവസരം വേണം. ഭരണപരവും നിയമപരവുമായ ഘടകങ്ങള്‍ക്ക് മീതെയാണ് ധാര്‍മികതയുടെ സ്ഥാനം. ധാര്‍മികത മുറുകെപിടിക്കുന്ന വ്യക്തികള് ചോദ്യം ചെയ്യപ്പെടുന്നതിന് മുമ്പുതന്നെ സ്ഥാനം ഒഴിഞ്ഞിട്ടുണ്ടാകും. പദവിക്കും മീതെയാണ് ധാര്‍മികതയുടെ സ്ഥാനം. അത്തരം വ്യക്തികള് ഉണ്ടായിരുന്നു സമൂഹത്തില്. ഇപ്പോഴും ഉണ്ടാകും. ഇവിടെ പദവി വേണോ ധാര്‍മികത വേണോ എന്ന ചോദ്യം പ്രകടമായി നമ്മുടെ മുന്നില് വരുന്നുണ്ട്. ഇത്തരം പദവികളില് വരുന്നവര് എതിരാളികള് ഇല്ലാത്തവരായിരിക്കണം. കാരണം എതിരാളികളുണ്ടെങ്കില് അവര് എന്തായാലും ചോദ്യം ചെയ്യും. നമ്മുടേതുപോലെ രാഷ്ട്രീയധ്രുവീകരണം സംഭവിച്ച സമൂഹത്തില് എപ്പോഴും ചോദ്യം ചെയ്യലുണ്ടാകാം. പ്രതിപക്ഷം എപ്പോഴും ചോദ്യം ചെയ്യും. അവര്‍ക്കുപോലും ചോദ്യം ചെയ്യാന് കഴിയാത്ത തരത്തിലുള്ള വ്യക്തിത്വവും സ്വഭാവ വിശേഷങ്ങളുമുള്ള ആളുകളെ കണ്ടെത്തേണ്ടിവരും.\nഅധ്യാപക നിയമനങ്ങളിലെ ഇടപെടലുകൾ\nഅധ്യാപകനിയമനങ്ങളിലാണ് രാഷ്ട്രീയ പാര്‍ട്ടികളുടെ ഇടപെടൽ കൂടുതല് വരുന്നത്. ‘മാതാ പിതാ ഗുരു ദൈവം’ എന്ന് പറയാറുണ്ടല്ലോ. ‘ദൈവം’ പോലും ഗുരുനാഥനുശേഷമാണ് വരുന്നത്. പക്ഷെ ആ ഗുരു എന്നത് കൈക്കൂലി കൊടുത്തോ സ്വാധീനമുപയോഗിച്ചോ പദവി ലഭിക്കുന്ന ഒരധ്യാപകനല്ല. അത്തരം അധ്യാപകരെ ബഹുമാനിക്കേണ്ട കാര്യമില്ല. അധ്യാപകര് വ്യത്യസ്തരാകുന്നത് ചില മൂല്യങ്ങളിലൂടെയാണ്. ബഹുമാനം എന്നത് ഒരു ഫ്യൂഡല് മൂല്യമാണ്. വ്യക്തികളെയല്ല, ചില ഗുണങ്ങളെയാണ് നമ്മള് അംഗീകരിക്കുകയോ ബഹുമാനിക്കുകയോ ചെയ്യുന്നത്. മൂല്യങ്ങളുണ്ടോ എന്നതാണ് മൗലികമായ ചോദ്യം.\nകാലിക്കറ്റ് യൂണിവേഴ്സിറ്റി മന്ദിരം\nസ്വാധീനത്തിലൂടെ ഒരാൾ നിയമിക്കപ്പെടുമ്പോള്, അദ്ദേഹത്തിന് യോഗ്യതയുണ്ട് എന്ന് പറയുന്നത് ഒരു ന്യായീകരണമല്ല. യോഗ്യതയുള്ളയാള് തന്നെയായിരിക്കും തിരഞ്ഞെടുക്കപ്പെടുന്നത്. പക്ഷെ, മറ്റുള്ളവരും യോഗ്യതയുള്ളവരാണ്. യോഗ്യതയുള്ളവരെ നിയമിക്കാന് കൃത്യമായ നടപടിക്രമങ്ങളുണ്ട്. ആ നടപടിക്രമങ്ങള് പാലിക്കപ്പെട്ടിട്ടുണ്ടോ എന്നതാണ് ചോദ്യം. സ്വന്തക്കാരുടെ നിയമനം ചോദ്യം ചെയ്യപ്പെടുമ്പോള് മന്ത്രിമാരും മറ്റുള്ളവരും പറയുന്നത് അദ്ദേഹത്തിന് യോഗ്യതയുണ്ട് എന്നാണ്. അധ്യാപകരുടെ നിയമനത്തിലാണ് ഇക്കാര്യങ്ങള് കൂടുതല് ശ്രദ്ധിക്കേണ്ടത്. കാരണം വൈസ് ചാന്‍സലര് നിശ്ചിതകാലത്തേക്ക് വരുന്ന ആളാണ്. പക്ഷെ അധ്യാപകര് അങ്ങനെയല്ല. വിരമിക്കുന്നതുവരെ ആ പദവിയില് തുടരുകയും പഠിക്കുകയും പഠിപ്പിക്കുകയും ചെയ്യേണ്ടവരാണ് അവര്.\nപ്രധാന അക്കാദമിക് സ്ഥാനങ്ങളിലേക്ക് നിയമനം നടത്തുമ്പോള്, ആരാണ് തിരഞ്ഞെടുപ്പ് നടത്തുന്നതെന്ന് അധ്യാപകര് അറിയരുത്. പ്രധാന സ്ഥാനങ്ങളിലേക്ക് അധ്യാപകരുടെ സി.വി. അയക്കുമ്പോള്, അത് ഏത് വ്യക്തിയ്ക്കാണെന്ന് വ്യക്തമാകരുത്\nഅധ്യാപക നിയമനങ്ങളില് ഇടപെടാന് സമ്മര്‍ദ സ്വാധീന ശക്തികള്‍ക്ക് പലപ്പോഴും കഴിയുന്നു. രാഷ്ട്രീയക്കാര് ഇടപെടരുത് എന്നൊക്കെ ധാര്‍മികമായിട്ട് പറയാന് പറ്റും. ഇത്തരം ഇടപെടലുകള്‍ക്കുള്ള സാധ്യത ഇല്ലാതാക്കുകയാണ് ഇതിനുള്ള ഏറ്റവും നല്ല പരിഹാരം.\nഅധ്യാപകരുടെ തിരഞ്ഞെടുപ്പിന്റെ നടപടിക്രമം മാറ്റേണ്ടതുണ്ട്. ദേശീയതലത്തില് ഒരു നടപടിക്രമം കര്‍ശനമായിട്ടും ഉണ്ടാക്കണം. ഒരു ഓള് ഇന്ത്യ യൂണിവേഴ്‌സിറ്റി സര്‍വീസിനെക്കുറിച്ച് ചിന്തിക്കാവുന്നതാണ്. അധ്യാപകര് യോഗ്യതകളുടെ അടിസ്ഥാനത്തില് അതിലേക്ക് അപേക്ഷിക്കണം. അവരെ കൃത്യമായ നടപടിക്രമങ്ങളിലൂടെ തിരഞ്ഞെടുക്കണം. യു.പി.എസ്.സി. സെലക്ഷനില് ഇതുവരെ വലിയ പരാതികള് വന്നിട്ടില്ല. യു.പി.എസ്.സി, ഇന്റര്‍വ്യൂവിന് വലിയ പ്രാധാന്യം കൊടുത്തിരുന്ന കാലത്ത് ഗ്രാമപ്രദേശങ്ങളില് നിന്നുള്ളവര്‍ക്ക്, അതായത് ഇംഗ്ലീഷ് നന്നായി പറയാന് കഴിയാത്തവർക്കും മറ്റും പ്രശ്‌നങ്ങളുണ്ടായിരുന്നു. എന്നാല് പിന്നീട് ഇന്റര്‍വ്യൂവിന്റെ പ്രാധാന്യം കുറച്ചുകൊണ്ടുവന്നു. കാലാനുസൃതമായി മാറ്റങ്ങള് കൊണ്ടുവന്നതിനാല് യു.പി.എസ്.സി. പരീക്ഷകളെക്കുറിച്ച് ഇപ്പോൾ വലിയ പരാതികള് കേള്‍ക്കുന്നില്ല. അര്‍ഹതയുള്ളവരെ ശരിയായ നടപടിക്രമത്തിലൂടെ തന്നെയാണ് തിരഞ്ഞെടുക്കുന്നത്. യൂണിവേഴ്‌സിറ്റി അധ്യാപകരുടെ തിരഞ്ഞെടുപ്പും അതുപോലെയാകണം.\nനിയമനത്തിലും സ്ഥാനക്കയറ്റം നല്‍കുന്നതിലും സുപ്രധാന അക്കാദമിക് സ്ഥാനങ്ങളിലേക്ക് ആളുകളെ നിയമിക്കുമ്പോഴും കൃത്യമായ നടപടിക്രമം ഉണ്ടാകണം. പ്രധാന അക്കാദമിക് സ്ഥാനങ്ങളിലേക്ക് നിയമനം നടത്തുമ്പോള്, ആരാണ് തിരഞ്ഞെടുപ്പ് നടത്തുന്നതെന്ന് അധ്യാപകര് അറിയരുത്. പ്രധാന സ്ഥാനങ്ങളിലേക്ക് അധ്യാപകരുടെ സി.വി. അയക്കുമ്പോള്, അത് ഏത് വ്യക്തിയ്ക്കാണെന്ന് വ്യക്തമാകരുത്. ഇതിന് ചില പുതിയ രീതികളെക്കുറിച്ച് ആലോചിക്കാം. ഉദാഹരണത്തിന്, ഫിസിക്‌സിലാണ് ഒഴിവെങ്കില് ലോകത്തെ പ്രശസ്തരായ ഫിസിക്‌സ് പ്രൊഫസര്‍മാർക്ക് അപേക്ഷകരുടെ സി.വി. അയക്കാം. വിദേശ സര്‍വകലാശാലകളിലും നാഷണല് സര്‍വകലാശാലകളിലുമുള്ള ഈ പ്രൊഫസര്‍മാര് അപേക്ഷകള് പരിശോധിച്ച് തിരഞ്ഞെടുപ്പ് നടത്തണം. അപ്പോള് ആരാണ് തിരഞ്ഞെടുത്തതെന്ന് അപേക്ഷകര്‍ക്ക് അറിയാന് പറ്റില്ല.\nഅധ്യാപകരുടെ സ്ഥാനം വളരെ ഉദാത്തമായതാണ്. അത് വളരെ ഗൗരവമായി തന്നെ കാണേണ്ടതാണ്. ഇന്ത്യയിലടക്കം പല യൂണിവേഴ്‌സിറ്റികളിലുമുള്ള അധ്യാപകരെ സമീപിക്കുന്നത് അവരുടെ വിദ്യാര്‍ഥികള്‍ക്കുപോലും എളുപ്പമല്ല. അത്രയും വ്യത്യാസം പ്രൊഫസര്‍മാരും വിദ്യാര്‍ഥികളും തമ്മില് അല്ലെങ്കില് പ്രൊഫസര്‍മാരും മറ്റുള്ളവരും തമ്മിലുണ്ട്. അവരെ സ്വാധീനിക്കാന് സാധ്യമല്ല. അമര്‍ത്യാ സെന്നിനെ സ്വാധീനിക്കാന് നമുക്കാര്‍ക്കെങ്കിലും കഴിയുമോ? അതുപോലെ, സ്വാധീനിക്കാന് സാധ്യമല്ലാത്ത ആളുകളാണ് തങ്ങളുടെ തിരഞ്ഞെടുപ്പിനുപിന്നിൽ എന്നത് അപേക്ഷകരുടെ ആത്മവിശ്വാസവും കൂട്ടുന്നു.\nഫാക്കല്‍റ്റി നിയമനത്തിന് ഓള് ഇന്ത്യ യൂണിവേഴ്‌സിറ്റി സര്‍വീസിലൂടെ ഒരു ലിസ്റ്റ് ഉണ്ടാക്കി, അതിന്റെ കാലാവധി രണ്ടോ മൂന്നോ വര്‍ഷമായി നിജപ്പെടുത്തണം. ഈ കാലയളവില് വരുന്ന ഒഴിവുകളിലേക്ക് നിയമനം നടത്തേണ്ടത് ഈ ലിസ്റ്റില് നിന്നായിരിക്കണം. യൂണിവേഴ്‌സിറ്റി തലത്തിലോ സ്‌റ്റേറ്റ് തലത്തിലോ ഇന്റര്‍വ്യൂ പാടില്ല. ഇന്റര്‍വ്യൂ ഘട്ടത്തിലാണ് പ്രശ്‌നം വരുന്നത്. അധ്യാപകര്‍ക്ക് ‘നെറ്റ്’ (National Eligibility Test) കൊണ്ടുവന്ന സമയത്ത്, ഞാന് യു.ജി.സി. അംഗമായിരുന്നു. അന്ന് ഇത് മാറ്റണമെന്നാവശ്യപ്പെട്ട് ചില സംഘടനകൾ മറ്റും സമീപിച്ചിരുന്നു. കോളേജ് മാനേജ്‌മെൻറിന് ഇഷ്ടമുള്ളവരെ സെലക്റ്റ് ചെയ്യാന് പറ്റില്ല എന്നതുകൊണ്ടാണ് മാറ്റാന് ആവശ്യപ്പെടുന്നത്. കാശ് കൊടുക്കാന് കഴിവുള്ളവരെയായിരിക്കും അവര് എപ്പോഴും തിരഞ്ഞെടുക്കുന്നത്. ആ സ്വാധീനവും സ്വാതന്ത്ര്യവും കുറയുമെന്നതിനാലാണ് അവര് ഇത് ഒഴിവാക്കണമെന്ന് ആവശ്യപ്പെട്ടത്. പിന്നീടാണ് സംസ്ഥാനതലത്തില് ‘സ്ലെറ്റ്’ (State Level Eligibility Test) ഉണ്ടാക്കിയത്.\nഇംഗ്ലീഷ് പഠിപ്പിക്കുന്ന ഒരു പ്രൊഫസര് വൈസ് ചാന്‍സലറായാല്, അദ്ദേഹത്തിന് മറ്റേതെങ്കിലും വിഷയത്തിലെ അധ്യാപകരെ വിലയിരുത്താനുള്ള കഴിവുണ്ടാകില്ല. അപ്പോള് വൈസ് ചാന്‍ലസര് ചെയര്‍മാനായ കമ്മിറ്റിക്ക് മാത്രമെ അധ്യാപക നിയമനത്തിന് ഇന്‍ര്‍വ്യൂ നടത്താനാകൂ എന്ന് പറയുന്നതില് ഒര്‍ഥവുമില്ല\nനിയമനങ്ങളില് രാഷ്ട്രീയ സ്വാധീനം കുറയ്ക്കണമെന്ന അഭിപ്രായമൊക്കെ മുമ്പും വൈസ് ചാന്‍സലര്‍മാർക്കുണ്ടായിരുന്നുവെന്നത് യു.ജി.സി. അംഗമായിരുന്ന കാലത്ത് എനിക്ക് ബോധ്യപ്പെട്ടിട്ടുണ്ട്. രാഷ്ട്രീയ സ്വാധീനം കുറയ്ക്കാനുള്ള ആശയങ്ങള് മുന്നോട്ടുവെച്ചപ്പോള് എങ്ങനത്തെ ആളുകളാണ് യൂണിവേഴ്‌സിറ്റികളിൽ വരുന്നതെന്ന് അറിയണമെന്ന് ചില വൈസ് ചാന്‍സലര്‍മാര് ആവശ്യപ്പെട്ടു. വൈസ് ചാന്‍സലര് എല്ലാ വിഷയത്തിലും വിദഗ്ധനല്ല, പിന്നെ എന്തിനാണ് അറിയുന്നതെന്ന് ഞാന് ചോദിച്ചു. ഇംഗ്ലീഷ് പഠിപ്പിക്കുന്ന ഒരു പ്രൊഫസര് വൈസ് ചാന്‍സലറായാല്, അദ്ദേഹത്തിന് മറ്റേതെങ്കിലും വിഷയത്തിലെ അധ്യാപകരെ വിലയിരുത്താനുള്ള കഴിവുണ്ടാകില്ല. അപ്പോള് വൈസ് ചാന്‍ലസര് ചെയര്‍മാനായ കമ്മിറ്റിക്ക് മാത്രമെ അധ്യാപക നിയമനത്തിന് ഇന്‍ര്‍വ്യൂ നടത്താനാകൂ എന്ന് പറയുന്നതില് ഒര്‍ഥവുമില്ല. പല വൈസ് ചാന്‍സലര്‍മാരും ആ ആശയത്തെ എതിര്‍ക്കുകയാണ് ചെയ്തത്. കാരണം അവരുടെ അധികാരപരിധിയെ ചോദ്യം ചെയ്യുന്നതാണിത്.\nമുമ്പൊക്കെ വൈസ് ചാന്‍ലസര് നിയമനം സെര്‍ച്ച് കമ്മിറ്റിയുടെ ലിസ്റ്റില് നിന്ന് മാത്രമായിരുന്നു. ഇപ്പോള് അങ്ങനെയല്ല. യു.ജി.സി. വി.സി. ഒഴിവുകള് വിജ്ഞാപനം ചെയ്യുന്നുണ്ട്. മുമ്പ് നോമിനേറ്റ് ചെയ്ത് സര്‍ക്കാര് സെലക്റ്റ് ചെയ്യുന്നത് കാരണം പല വിഭാഗങ്ങളിലുള്ളവര്‍ക്കും യോഗ്യതയുണ്ടെങ്കിലും വി.സി. സ്ഥാനത്തേക്ക് വരാന് കഴിഞ്ഞിരുന്നില്ല. പഠിപ്പിച്ച് പരിചയമുള്ള പ്രൊഫസര്‍മാരാണ് എല്ലാ സര്‍വകലാശാലകളിലുമുള്ളത്. പക്ഷെ ചില വിഭാഗത്തിലുള്ളവര്‍ക്ക് വി.സി.യാകാന് പറ്റുന്നില്ല. കാരണം, സ്വാധീനത്തിനുള്ള ഒരു ഇടം അവിടെയുണ്ട്.\nവി.സി. സ്ഥാനത്തേക്ക് ചില വിഭാഗങ്ങളില് നിന്നുള്ളവര്‍ക്ക് എത്താന് സാധിക്കാത്തതില് അക്കാദമിക്കായ കാര്യങ്ങള്‍ക്കപ്പുറം സാമൂഹിക കാരണങ്ങളാണുള്ളത്. ഭൂരിഭാഗം കോളേജുകളും എയിഡഡ്, അണ് എയിഡഡ് മേഖലയിലാണ്. അവിടെ കാര്യങ്ങള് നിയന്ത്രിക്കുന്നത് എന്.എസ്.എസ്., എസ്.എന്.ഡി.പി., മുസ്‌ലിം ലീഗ്, ക്രിസ്റ്റ്യന് സംഘടനകളാണ്. ഇവിടെ രാഷ്ട്രീയ പാര്‍ട്ടികള്‍ക്ക് കിട്ടുന്ന ഇടം വളരെ കുറവാണ്. കോളേജുകള് ഇല്ലാത്ത സാമൂഹിക വിഭാഗങ്ങള്‍ക്ക് നിയമനങ്ങളില് അഭിപ്രായം പറയാനാകില്ല. അവര്‍ക്ക് നിയമനം ലഭിക്കണമെങ്കില് ദേശീയ പാര്‍ട്ടികളുടെ ഇടപെടലുണ്ടാവേണ്ടിവരും. ഉന്നതവിദ്യാഭ്യാസ രംഗത്ത് ദേശീയ പാര്‍ട്ടികള്‍ക്ക് സ്വാധീനം കുറവാണ്. ഇത്തരം സംഘടനകളെയൊക്കെ ബാലന്‍സ് ചെയ്തുകൊണ്ടുപോകാനേ സര്‍ക്കാരുകള്‍ക്കും പാര്‍ട്ടികള്‍ക്കും സാധിക്കുകയുള്ളൂ. ഇത്തരം ബാലൻസിങ്ങുകളും സ്വാധീനിക്കാനുള്ള ഇടങ്ങളും ഇല്ലാതാക്കുകയാണ് അത്യന്താപേക്ഷിതമായിട്ടുള്ളത്. ▮


തീയറ്ററുകള് ഇളക്കി മറിച്ച് 'അവഞ്ചേഴ്‌സ് എന്‍ഡ് ഗെയിം'; മാര്‍വല് സീരീസിലെ അവസാന ചിത്രത്തിന് ഉജ്ജ്വല വരവേല്‍പ്പ് - BIGNEWSLIVE | Latest Malayalam News\nതീയറ്ററുകള് ഇളക്കി മറിച്ച് ‘അവഞ്ചേഴ്‌സ് എന്‍ഡ് ഗെയിം’; മാര്‍വല് സീരീസിലെ അവസാന ചിത്രത്തിന് ഉജ്ജ്വല വരവേല്‍പ്പ്\nആരാധകരുടെ ഏറെ നാളത്തെ കാത്തിരിപ്പിന് വിരാമമിട്ട് തിയേറ്ററുകളിലെത്തിയ മാര്‍വല് സീരീസിലെ അവസാന ചിത്രം അവഞ്ചേഴ്‌സ് എന്‍ഡ് ഗെയിമിന് ഉജ്ജ്വല വരവേല്‍പ്പ്. മാര്‍വല് സീരിസിലെ ഏറ്റവും മികച്ച ചിത്രമാണ് എന്‍ഡ് ഗെയിം എന്നാണ് പ്രേക്ഷകര് പറയുന്നത്.\n11 കൊല്ലം കൊണ്ട് ഇറങ്ങിയ 22 ചിത്രങ്ങളുടെ ശുഭപര്യവസാനമാണ് ചിത്രമെന്ന് ചിത്രം കണ്ടിറങ്ങുന്ന പ്രേക്ഷകര് പറയുന്നു. ഏപ്രില് 24ന് ലോകമെമ്പാടും റിലീസ് ചെയ്ത ചിത്രം ഇന്നാണ് ഇന്ത്യന് തിയേറ്ററുകളിലെത്തിയത്. ചിത്രത്തിന്റെ ടിക്കറ്റുകള് ഏറെ ദിവസങ്ങള്‍ക്ക് മുന്‍പ് തന്നെ വിറ്റു തീര്‍ന്നിരുന്നു.\nതമിഴ് റോക്കേഴ്‌സ് ചിത്രത്തിന്റെ വ്യാജപതിപ്പ് ഇന്റര്‍നെറ്റില് എത്തിച്ചിരുന്നു. എന്നാല് തമിഴ് റോക്കേഴ്‌സിന് ചിത്രത്തിന്റെ തീയേറ്റര് സ്വീകാര്യതയെ ഒരു തരത്തിലും സ്വാധീനിക്കാന് കഴിഞ്ഞിട്ടില്ലെന്നാണ് പ്രേക്ഷക പ്രതികരണത്തിലൂടെ മനസ്സിലാവുന്നത്.\nTags: avangers the end gametheater responds\n'സംഘപരിവാറിന് മാത്രമായി കേരളത്തില് പ്രത്യേക നിയമമില്ല! അക്രമം നടത്തുന്നത് ആരായാലും നിയമത്തിന് മുന്നിലെത്തിക്കും'; മോഡിക്ക് ചുട്ട മറുപടിയുമായി മുഖ്യമന്ത്രി\nബോയ്‌ക്കോട്ട് ലെയ്‌സ് ക്യാമ്പയിന് ഫലം കണ്ടു: നഷ്ടപരിഹാരം വേണ്ട; ഒത്തുതീര്‍പ്പിന് തയ്യാറാണെന്ന് പെപ്സികോ


idaneram: കുഴലി: ദലിത് വീരാംഗനയുടെ ജാതിസ്വത്വം മറയ്ക്കപ്പെടുമ്പോള്\nകുഴലി: ദലിത് വീരാംഗനയുടെ ജാതിസ്വത്വം മറയ്ക്കപ്പെടുമ്പോള്\n🎥 ആവിഷ്‌കാരരൂപങ്ങളില് ദലിത് ജാതിസ്വത്വം മറച്ചുവെച്ച് അവതരിപ്പികുമ്പോള് ദേശികരായ ഒരു ജനതയാണ് ചരിത്രത്തില് നിന്നും നിഷ്‌കാസിതരാകുന്നത്. വിശേഷിച്ചും ചരിത്രപുരുഷന്മാരെ / വനിതകളെ കേന്ദ്രീകരിക്കുന്ന ആവിഷ്‌കാരങ്ങളില് അതൊരു ദുരന്തമാണ്. ഇന്ത്യന് സ്വാതന്ത്ര്യസമരം ദലിതുകളുടെ ആവശ്യമോ അല്ലയോ എന്ന വിഷയം തത്കാലം മാറ്റിവെക്കുക, സ്വാതന്ത്ര്യ സമരങ്ങളില് ഏറ്റവുംകൂടിതല് വ്യാപൃതരായവരും ജീവത്യാഗം ചെയ്തവരും ദലിതുകളാണെന്ന വസ്തുത നിഷേധിക്കാനാവില്ല. പക്ഷെ ചരിത്രപുസ്തകങ്ങളില് അവര്‍ക്ക് പ്രവേശനം കിട്ടാതെ പോയി. അതിന്റെ വഫലമോ, ദലിതര് സ്വാതന്ത്ര്യ സമരത്തോട് വിമുഖതയുള്ളവരായിരുന്നുവെന്നും അവര് ബ്രിട്ടീഷ് ചാരന്മാരാ യിരുന്നുവെന്നും കുറ്റപ്പെടുത്തപ്പെട്ടു! 20 വയസ് മാത്രമുള്ളപ്പോള് ബ്രിട്ടീഷുകാരുടെ വെടിയേറ്റ് ജീവന് വെടിഞ്ഞ സ്വാതന്ത്ര്യ\nസമരത്തിലെ ഏറ്റവും പ്രായം കുറഞ്ഞ രക്തസാക്ഷി വസന്ത കുമാര് ബിശ്വാസ്, 1857 ലെ ഒന്നാം സ്വാതന്ത്ര്യ സമരത്തില് പങ്കടുത്ത് ആദ്യത്തെ രക്തസാക്ഷിയായി മാറിയ മതാദീന് ഭംഗി തുടങ്ങിയവരൊക്കെ അങ്ങനെ ജാതിസ്വത്വം മറയ്ക്കപ്പെട്ടതിനാല് ആവിഷ്‌കാരരൂപങ്ങലില് ഇടംകിട്ടാതെ പോയവരാണ്. 1919 ലെ ജാലിയന്‍വാലാബാഹ് കൂട്ടക്കൊലക്ക് ഉത്തരവാദിയായ ബ്രിട്ടീഷ് ഉദ്യോഗസ്ഥന് മൈക്കിള് ഒ'ഡ്വെയറെ അദ്ദേഹത്തിന്റെ ജന്മനാട്ടില് എത്തി വധിക്കുന്നതിന് ഉദ്ധം സിംഗ് എന്ന ദലിതനല്ലാതെ മറ്റാര്‍ക്കാണ് ചങ്കൂറ്റമുണ്ടായത്? ദലിത് വനിതകളും പുരുഷന്മാ രേക്കാള് ഒട്ടും പിറകിലായിരുന്നില്ല. ഝല്‍ക്കാരിഭായിയും, ഉദാദേവിയും ഒന്നാം സ്വാതന്ത്ര്യ സമരത്തില് പങ്കെടുത്ത് ബ്രീട്ടീഷ് സൈന്യവുമായി നേരിട്ട് ഏറ്റുമുട്ടി അടര്‍ക്കളത്തില് വെച്ചുതന്നെ മൃതിയടഞ്ഞ ദലിത് വീരാംഗനമാരാണ്. പക്ഷെ, ഝാന്‍സി റാണിയെ മാത്രമേ ചരിത്ര രചയിതാക്കള് ഉള്‍ക്കൊണ്ടിരുന്നുള്ളൂ. ഝല്‍ക്കാരിബായിയും ഉദാദേവിയും വടക്ക് ദേശത്തെ പോരാട്ടത്തിലൂടെ ചരിത്രവനിതകളായി മാറിയതെങ്കില് ഇങ്ങ് തെക്കുദേശത്ത്, ത്യാഗത്തിലും പദവിയിലും അവരോട് തുല്യതയുള്ള മറ്റൊരു വീരാംഗനായാണ് 'കുഴലി!'\nആദ്യത്തെ 'മനുഷ്യബോംബ്' ആയി അറിയപ്പെടുന്നത് വീരാംഗന കുഴലിയാണ്. 18 ആം നൂറ്റാണ്ടിലെ തമിഴ്‌നാട്ടില് രാംനാട് എന്നും അറിയപ്പെടുന്ന രാമനാഥപുരത്തെ ശിവഗംഗ എസ്റ്റേറ്റ് വാണിരുന്ന വേലു നായിക്കര് (1730 - 1796) റാണിയുടെ ദളപതി (വിംഗ് കമാന്റര്) ആയിരുന്നു കുഴലി. ബ്രിട്ടീഷ് സൈന്യത്തോട് പൊരുതുന്ന ആദ്യത്തെ വനിതയാണ് വേലു നായിക്കര്. തന്റെ ഭര്‍ത്താവ് ശിവഗംഗൈ രാജാവായിരുന്ന മുതുവടുഗണതപെരിയ ഉദൈയതേവര് ബ്രിട്ടീഷ് സൈനികരാല് വധിക്കപ്പെട്ടതിനെ തുടര്‍ന്ന് വേലു നായിക്കര് തന്റെ സൈന്യത്തിന്റെ മൊത്തം ചുമതല ഏറ്റെടുത്തു. ഗോപാല നായിക്കരോടും ഹൈദര് ആലിയോടും ചേര്‍ന്ന് വേലു നായിക്കര് ബ്രിട്ടീഷുകാര്‍ക്കെതിരായ ആക്രമണം ശക്തിപ്പെടുത്തി. തന്റെ സൈന്യത്തില് 'ഉടൈയാള്' എന്ന ഒരു വനിതാ വിഭാഗത്തേയും വേലു നായിക്കര് രൂപപ്പെടുത്തി യിരുന്നു. ആ വിഭാഗത്തിന്റെ കമാന്ററായിരുന്ന കുഴലി വേലു നായിക്കരുടെ ആജ്ഞയനുസരിച്ച്, തന്റെ ദേഹമാസകലം എണ്ണ പുരട്ടി സ്വയം തീകൊളുത്തിക്കൊണ്ട്, ഇരച്ചുകയറി ബ്രിട്ടീഷ് സൈനികത്താവളമാകെ ഭസ്മീകരിച്ചുകൊണ്ട് ജീവത്യാഗം ചെയ്തു. 1780 ലാണ് കുഴലിയുടെ സ്വജീവന് അര്‍പ്പിച്ച ഈ ആക്രമണം അരങ്ങേറിയത്. അതോടെ ബ്രിട്ടീഷുകാര്‍ക്കെതിരായ യുദ്ധം ജയിച്ച വേലു നായിക്കര് 1796 ഡിസംബര് 25 ന് അന്തരിക്കുന്നതു വരെ നാടുവാണു.\nഅക്കാലത്തെ മദ്രാസ് പ്രസിഡന്‍സി തമിഴ്‌നാട് മാത്രമായിരുന്നില്ല. തിരുവിതാംകൂറും മഹാരാഷ്ടയുമൊഴികെ ഇന്നത്തെ കിഴക്കന് സംസ്ഥാനങ്ങളും വടക്ക് ബീഹാറിന്റെ ചില ഭാഗങ്ങളും ആ പ്രസിഡന്‍സിയില് ഉള്‍പ്പെട്ടിരുന്നു. പറയര്, പള്ളര്, അരുന്ധ തിയാര് തുടങ്ങിയവരായിരുന്നു പ്രബല സമുദായങ്ങള്. ഈ സമുദായങ്ങളൊക്കെയും ബ്രിട്ടീഷുകാര്‍ക്കെതിരായ സമരത്തില് സജീവ പങ്കാളികളായിരുന്നു. കുഴലിയാകട്ടെ അരുന്ധതിയാര് സമുദായക്കാരിയായിരുന്നു.\nകുഴലി എന്നാല് വിനയമുള്ളവള്, സൗന്ദര്യമുള്ളവര്, ധൈര്യ മുള്ളവര് എന്നൊക്കെയാണ് അര്‍ത്ഥം. കുഴലി വളരെ മുമ്പുതന്നെ 'കുയിലി'യായി അട്ടിമറിക്കപ്പെട്ടുവെന്ന് ചരിത്ര പണ്ഡിതന്മാര് അഭിപ്രായപ്പെടുന്നു. 2015 ല് തമിഴില് ഇറങ്ങിയ 'പുറമ്പോക്ക് എങ്കിര പുതുവടമൈ' എന്ന സിനിമയില് കുഴലി ഒരു കഥാപാത്രമാണ്. എസ് പി ജനനാഥന് സംവിധാനം നിര്‍വഹിച്ച ഈ സിനിമയുടെ പേര് പിന്നീട് 'പുറമ്പോക്ക്' എന്നു മാത്രമായി ചുരുക്കി. എന്നാല് പുറമ്പോക്കിന് ചരിത്രവുമായി ബന്ധമൊ ത്തുമില്ലാത്ത തല്ലിക്കൂട്ടിയുണ്ടാക്കിയ ആരു കഥയാണ് ആധാരമാ കുന്നത്. ചരിത്രപുരുഷന്മാരെ ഈ സിനിമ പ്രതീകവത്കരി ച്ചിട്ടുണ്ടെന്ന് ചില വിലയിരുത്തലുകളുണ്ട്. പൊലീസ് പിടിയി ലായ വിപ്ലവകാരി ബാലുസ്വാമി വിധ്വംസക പ്രവര്‍ത്തനക്കുറ്റം ആരോപിച്ച് വധശിക്ഷക്ക് വിധിക്കപ്പെടുന്നു. ജയിലറായ മെക്കാളെ ആരാച്ചാരായ യമലിംഗത്തെ ബാലുസ്വാമിയെ തൂക്കിക്കൊല്ലുന്നതിനായി ചുമതലപ്പെടുത്തുന്നു. എന്നാല് ആരാച്ചാര്‍മാരുടെ പാരമ്പര്യമുള്ള കുടുംബത്തില് നിന്നും വരുന്ന യമലിംഗം, തന്റെ കുട്ടിക്കാലത്ത് നിരപരാധിയായ ഒരാളെ തൂക്കിലേറ്റിയതു നേരിട്ടു കണ്ടതില് നിന്നുണ്ടായ മാനസികാഘാതം നിമിത്തം ആ തൊഴിലില് നിന്ന് വിട്ടുനില്ക്കുയായിരുന്നു. മെക്കാളെയുടെ ഗൂഢോദ്ദേശ്യം മണത്തറിയുന്ന കുയിലി, തന്റെ സഖാക്കളുമായി ചേര്‍ന്ന് യമലിംഗത്തെ വകവരുത്താന് പദ്ധതിയിട്ടു. എന്നാല് യമലിംഗത്തിന് ബാലുവിനെ കഴിവിലേ റ്റുന്ന കാര്യത്തില് ഒട്ടും താത്പര്യമില്ലെന്ന് തക്കസമയത്ത് തിരിച്ചറിയുന്ന കുയിലി അയാളുടെ സഹായത്തോടെ ബാലുസ്വാമിയെ ജയിലില് നിന്നും കടത്തിക്കൊണ്ടു പോരുന്നു.\nഭഗത് സിംഗിന്റെ പ്രതിരൂപമാണ് ബാലുസ്വാമി എന്നാണ് സിനിമയുടെ വക്താക്കള് അവകാശപ്പെടുന്നത്. മെക്കാളെയും കുയിലിയും അതാത് ചരിത്ര പുരുഷ - വനിതകളുടെ പ്രതിനിധാനങ്ങളാണ്. യമലിംഗം കാലന് അഥവാ ആരാച്ചാര് തന്നെ.\nകുയിലിയെ അവതരിപ്പിക്കുന്നത് കാര്‍ത്തിക നായരാണ്. കുയിലിയായി വേഷമിട്ടതില് തനിക്കേറെ അഭിമാനമുണ്ടെന്ന് കാര്‍ത്തിക നായര് പ്രസ്താവിക്കുകയുണ്ടായി. താരസഹോദ രിമാരായ അംബിക - രാധികമാരില് രാധികയുടെ മകളാണ് കാര്‍ത്തിക നായര്. ജാതിവാല് ഇല്ലാതിരുന്ന അമ്മയുടെ മകള് അമ്മയുടെ അതേ തൊഴില് പാരമ്പര്യത്തില് ജാതിവാലോടെ എത്തുമ്പോള് രാജ്യത്തെ സവിശേഷ സാമൂഹ്യ സാഹചര്യങ്ങളില് ഊന്നിയ ചില ചോദ്യങ്ങള് ഉന്നയിക്കപ്പെടുന്നുണ്ട്. ദേഹമാസകലം കരിപൂശി നടന്ന ഒരു ചിത്രകാരിയോട് പ്രമുഖ ദലിത് ആക്ടിവിസ്റ്റായ മൃദുലാദേവി ശശിധരന് ചോദിച്ച ചോദ്യം ഇവിയെടും പ്രസക്തമാണ്. കറുപ്പ് മേലെ അണിയുമ്പോള്, ഒരു കറുത്ത തൊലിനിറമുള്ള ഒരാളെ വിവാഹം ചെയ്ത് അവന്റെ കറുത്തകുട്ടിയെ പ്രസവിച്ചുകൊണ്ട് കറുപ്പിനെ ആത്മാവില് അണിയാമോ എന്നാണ് മൂദുലാദേവി ചോദിച്ചത്. അത് തന്റെ സ്വകാര്യതയാണെന്ന് പറഞ്ഞ് ആ ചിത്രകാരി രക്ഷപ്പെട്ടുവെങ്കിലും മൃദുലാദേവി ഉന്നയിച്ച ചോദ്യത്തിന്റെ പ്രസക്തി നിലനില്ക്കു ന്നു. ഇവിടെ കാര്‍ത്തിക നായര്‍ക്ക് ദലിത് കഥാപാത്രത്തെ അവതരിപ്പിക്കുന്നതില് അഭിമാനിക്കാം. എന്നാല് ദലിതായി ജീവിക്കാന് തയാറുണ്ടോ?\nഎല്ലാം സ്വകാര്യതയാണെന്ന് പറഞ്ഞ് ഈ ചോദ്യത്തെ ഉത്തരം നല്കാതെ ഒഴിവാക്കാം. ദലിതുകള്‍ക്ക് ചെറുത്തു നില്ക്കാനേ അവകാശമുള്ളൂ... ആ ചെറുത്തുനില്പിനേയും 'ജീവിത'മെന്നാണ് വിശേഷിപ്പിക്കുന്നത്. ആ ദലിത് ജീവിതം കലാരൂപങ്ങളില് ആവിഷ്‌കരിക്കാനുള്ള അവകാശം അവനില്ല. അത് ഉന്നതകു ലജാതരുടെ കുത്തകാധികാരമാണ്. ഒരു ദലിതനായി അഭിനയി ക്കാന് ഇക്കൂട്ടര് തയാറാണ്. എന്നാല് ഒരു ദലിതനെ വിവാഹം കഴിച്ച് ഒരു ദലിത് ജീവിതം നയിക്കാന് ഇക്കൂട്ടര് തയാറല്ല. അത്തരത്തിലെ ഇരട്ടത്താപ്പുകളുടേതാണ് സവിശേഷ ഇന്ത്യന് സാഹചര്യത്തിലെ കലാ - സാംസ്‌കാരിക ഭൂമിക നിര്‍ണയിക്ക പ്പെടുന്നത്. ഇത്തരം ആവിഷ്‌കാരാധികാരം നടപ്പാക്കുന്നതും ദലിത് സ്വത്വങ്ങള്‍ക്കുമേലുള്ള തമസ്‌കരണിയാണ്. ആവിഷ്‌കാരാധി കാരവും ദലിതരുടെ കൈവശാവകാശമായിരുന്നാല് മാത്രമേ തമസ്‌കരണങ്ങളെ ചെറുക്കാനാവൂ എന്ന വസ്തുതയും തിരിച്ചറിയേണ്ടതുണ്ട്.\nകാര്‍ത്തിക നായര്‍ക്ക് കുയിലിയെ അവതരിപ്പിക്കാന് കഴിഞ്ഞത് ആ വീരാംഗനയുടെ ദലിത് സ്വത്വം മറയ്ക്കപ്പെട്ടതുകൊണ്ടാണ്. രാജ്യത്തിനുവേണ്ടിയാണ് കുയിലി സ്വയം വെന്തുവെണ്ണീറാ യതെങ്കില് രാജ്യദ്രോഹികള് ചുട്ടെരിച്ച 44 ദലിതരുടെ ദുരന്ത കഥയും തമിഴ്‌നാടിന് പറയാനുണ്ട്. എന്തുകൊണ്ട് ആ ദലിതരെ ആവിഷ്‌കരിക്കാന് ആരും മുന്നോട്ടു വരുന്നില്ല? ഉത്തരം, ആ 44 പേരുടെ സ്വത്വം ദലിത് ആണെന്നത് വിജ്ഞാതമാണ്! സ്വയം കത്തിയമരുന്നതുവരെയേ ദലിതന് ജീവിതമുള്ളൂ, ആവിഷ്‌കാര രൂപങ്ങളില് അവന്റെ ജീവിതത്തിന് ഒരു പുനര്‍ജനിയുണ്ടെങ്കില് അത് അവതരിപ്പിക്കാനുള്ള അധികാരം മാത്രം ജീവിച്ചിരിക്കുന്ന അവന്റെ അവകാശികള്‍ക്കില്ല. അതിനുള്ള 'കഴിവ്' ദലിതര്‍ക്കി ല്ലെന്ന് ആവിഷ്‌കാരാധികാരികള് മുന്‍കൂട്ടി നിശ്ചയിച്ചിരിക്കുന്നു. ജീവിക്കാമെങ്കില് ആവിഷ്‌കരിക്കാനുള്ള 'കഴിവും' ദളിതര്‍ക്കു ണ്ടെന്ന് ഇവിടെ ബോധ്യപ്പെടുത്തുന്നു.


പാറപ്പുറത്ത് നൂറുമേനി കൊയ്ത് 'കർഷക സംഘം' | Madhyamam\nHomechevron_rightAgriculturechevron_rightSuccess Storieschevron_rightപാറപ്പുറത്ത് നൂറുമേനി...\ndate_range 19 Oct 2020 6:28 AM GMT\nപാറപ്പുറത്ത് നൂറുമേനി കൊയ്ത് 'കർഷക സംഘം'\nവാവാട് സെൻറർ കപ്പലാംകുഴി മലമുകളിൽ പാറക്കൂട്ടങ്ങള് നിറഞ്ഞ കൃഷിയിടത്തിൽ കർഷകർ\nകൊടുവള്ളി: കുന്നിൻമുകളിലെ പാറപ്പുറത്ത് വിത്തിറക്കി നൂറുമേനി വിള കൊയ്ത് നാലംഗ കർഷക സുഹൃത്തുക്കൾ. കൊടുവള്ളി നഗരസഭയിലെ വാവാട് സെൻറർ 36 ഡിവിഷനിലെ കപ്പലാംകുഴി മലമുകളിലാണ് പാറക്കൂട്ടങ്ങള് നിറഞ്ഞ തരിശുഭൂമിയില് കരനെല്ല് വിളയിച്ച് ചരിത്രം കുറിച്ചത്. കാട്ടുപന്നികളെ തുരത്താന് രാത്രി മുഴുവനും കാവലിരുന്നാണ് ഇവര് ലക്ഷ്യം നേടിയത്. കൃഷിയോടുള്ള ആത്മാർഥതയും ഒരുമയുള്ള മനസ്സുമുണ്ടെങ്കില് നെല്ല് പാറപ്പുറത്തും വിളയിക്കാമെന്ന് പുതുതലമുറക്ക് കാണിച്ചുകൊടുത്തിരിക്കുകയാണ് ഇവർ.\nപാരമ്പര്യ കര്‍ഷകരായ കെ. കൃഷ്ണന്‍കുട്ടി, ഉണ്ണി കട്ടിപ്പാറ, കെ.പി. രാമന്‍കുട്ടി, പി.കെ. കുമാരന് എന്നിവരാണ് പാറക്കൂട്ടങ്ങള് നിറഞ്ഞ കുന്നിന്‍പുറത്ത് കരനെല്ല് വിളയിച്ചെടുത്തത്.\nവര്‍ഷങ്ങളായി വിവിധ കൃഷികള് നടത്തിവരുന്ന ഇവര് ഈ വര്‍ഷം വേറിട്ടൊരു പരീക്ഷണം നടത്താന് തീരുമാനിക്കുകയായിരുന്നു. കൊടുവള്ളി കൃഷിഭവനിലെ പാര്‍ട്ട് ടൈം ജീവനക്കാരനായ കൃഷ്ണന്‍കുട്ടിയുടെ ആശയം മറ്റുള്ളവരും ഏറ്റെടുത്തു.\nകാടുമൂടിക്കിടന്ന പ്രദേശം വെട്ടിത്തെളിച്ച് പാറക്കൂട്ടങ്ങള്‍ക്കു മുകളില് മണ്ണിട്ട് വിത്തിറക്കുമ്പോള് പലരും അത്ഭുതത്തോടെ നോക്കിനിന്നു. ഏത് പാറപ്പുറത്തും കരനെല്ല് വിളയിക്കാമെന്ന് പുതുതലമുറയെ ബോധ്യപ്പെടുത്താന് സ്‌കൂള് വിദ്യാര്‍ഥികളെ ഇവിടെയെത്തിക്കണമെന്നായിരുന്നു ഇവരുടെ ആഗ്രഹം. കൃഷി കാണാൻ നിരവധി പേർ എത്തുകയും കൃഷിരീതികൾ മനസ്സിലാക്കുകയും ചെയ്തു.\nകൊടുവള്ളി കൃഷിഭവനിൽനിന്ന് മികച്ച സഹകരണവും ഇവർക്ക് ലഭിച്ചു. 110 ദിവസംകൊണ്ട് വിളവെടുക്കാനാവുന്ന ശ്രേയസ്സാണ് വിതച്ചത്. വിതച്ച നാള് മുതല് പന്നികളെ തുരത്താനായി രാത്രിയില് നാലു പേരും കൃഷിയിടത്തിലാണ് കഴിഞ്ഞത്. ദിവസവും 100 രൂപയുടെ പടക്കം പൊട്ടിക്കും. ഷെഡ് കെട്ടി കാവലിരിക്കുകയും ചെയ്തു. രാത്രികളെ പകലാക്കാന് കര്‍ഷകനും കവിയുമായ പി.കെ. കുമാരന് കവിതകള് എഴുതി.\nകവിതയും കൃഷിയും നാട്ടുകാര് നെഞ്ചോട് ചേര്‍ത്തു. ഒന്നും വെറുതെയായില്ല. ഇവര്‍ക്ക് നൂറുമേനി വിളവുതന്നെ ലഭിച്ചു. ഉത്സവാന്തരീക്ഷത്തില് നടത്താനിരുന്ന കൊയ്ത്തിന് കോവിഡ് തടസ്സമായി.\nഎങ്കിലും പ്രദേശവാസികളുടെ സാന്നിധ്യത്തില് നഗരസഭ ചെയര്‍പേഴ്സൻ ശരീഫ കണ്ണാടിപ്പൊയില് കരനെല്ലിെൻറ വിളവെടുപ്പ് ഉദ്ഘാടനം ചെയ്തു. കൃഷി ഓഫിസര് എന്.എസ്. അപര്‍ണ, കൃഷി അസിസ്റ്റൻറുമാരായ എം.കെ. ഷാജു കുമാര്, കെ.പി. അനൂപ് തുടങ്ങിയവര് പങ്കെടുത്തു.


എൻസിബി റിയാ ചക്രബർത്തിക്കെതിരെ ക്രിമിനൽ കേസ് രജിസ്റ്റർ ചെയ്തു | CinemaTalkies\nഎൻസിബി റിയാ ചക്രബർത്തിക്കെതിരെ ക്രിമിനൽ കേസ് രജിസ്റ്റർ ചെയ്തു\nAugust 31, 2020 by Kiran K\nറിയ ചക്രബർത്തിക്കെതിരെ മയക്കുമരുന്ന് നിയന്ത്രണ ബ്യൂറോ ക്രിമിനൽ കേസ് രജിസ്റ്റർ ചെയ്തു. സുശാന്ത് സിംഗ് രജപുത് മരണക്കേസിലെ മയക്കുമരുന്ന് എൻസിബി അന്വേഷിക്കുന്നു. ബോളിവുഡ് സർക്കിളിൽ മയക്കുമരുന്ന് വിതരണം ചെയ്യുന്നതിൽ പ്രശസ്തരായ ഫാറൂഖ് ഷെയ്ഖ് അഥവാ ഫാറൂഖ് ബറ്റാറ്റ, ബകുൽ ചന്ദാലിയ എന്നിവരെ എൻ‌സി‌ബി കണ്ടെത്തിയിട്ടുണ്ട്. കേസിലെ രണ്ടുപേരെ ഏജൻസി ചോദ്യം ചെയ്യാൻ സാധ്യതയുണ്ട്.\nറിയ ചക്രവർത്തിയുടെ സാമുവൽ മിറാൻഡ, ജയ സാഹ, ഗൗരവ് ആര്യ എന്നിവരുമായുള്ള വാട്ട്‌സ്ആപ്പ് ചാറ്റുകൾ എൻഫോഴ്‌സ്‌മെന്റ് ഡയറക്ടറേറ്റ് പുറത്തിറക്കിയതിന് ശേഷമാണ് എൻസിബി സുശാന്ത് സിംഗ് രജപുത് കേസിൽ ഉൾപ്പെട്ടത്. ഗോവ ആസ്ഥാനമായുള്ള ഹോട്ടലുകാരനായ ഗൗരവ് ആര്യയെ ഇ.ഡി അന്വേഷിക്കുകയാണ്. കേസുമായി ബന്ധപ്പെട്ട് മറ്റൊരു ഹോട്ടൽ ഉടമ കുനാൽ ജാനിയെയും ഏജൻസി ചോദ്യം ചെയ്യുന്നു.\nഓഗസ്റ്റ് 26 ന് എൻ‌ഡി‌പി‌എസ് (മയക്കുമരുന്ന്, സൈക്കോട്രോപിക് ലഹരിവസ്തുക്കൾ) നിയമത്തിലെ 20, 22, 27, 29 വകുപ്പുകൾ പ്രകാരം എൻ‌സി‌ബി കേസ് രജിസ്റ്റർ ചെയ്തു. റിയ ചക്രബർത്തി, അവരുടെ സഹോദരൻ ഷോയിക് ചക്രബർത്തി, എന്നിവർക്കെതിരെ എൻ‌സി‌ബി കേസെടുത്തിട്ടുണ്ട്. ഇപ്പോൾ ഏജൻസിക്കെതിരെ ക്രിമിനൽ കേസ് രജിസ്റ്റർ ചെയ്തിട്ടുണ്ട്.\nമലയാള ചിത്രം അജഗജാന്തരത്തിലെ പുതിയ പോസ്റ്റർ പുറത്തിറങ്ങി\nസെക്‌സിനിടയിലുള്ള ആശയവിനിമയത്തിലൂടെ പരസ്പരം കൂടുതല് തൃപ്തി നേടാന് സാധിക്കും


വീടുകയറി ആക്രമണം; മൂന്ന് പേർ അറസ്റ്റിൽ : Deepika.com Nattu Visesham\nചവറ: വഴിത്തര്‍ക്കത്തെ തുടര്‍ന്ന് വീടുകയറി ആക്രമിച്ചതായി പരാതി. സംഭവവുമായി ബന്ധപ്പെട്ട് മൂന്ന് പേർ അറസ്റ്റിലായി. ചവറ മുകുന്ദപുരം കൊട്ടുകാട് തയ്യില്‍ക്കിഴക്കതില് ഓമനക്കുട്ടന്‍പിള്ളയുടെ വീടാണ് ആക്രമിച്ചത്. ആക്രമണത്തില് ഓമനക്കുട്ടന്‍പിള്ളയുടെ ഭാര്യ രത്‌നമ്മ (67), മകന് ബിനു (43) എന്നിവര്‍ക്കു പരിക്കേറ്റു. ചൊവാഴ്ച രാത്രി 9.30- ഓടെയായിരുന്നു സംഭവം. അയല് വാസിയായ അജ്മലിന്‍റെ നേതൃത്വത്തിലുള്ള സംഘം രാത്രിയില് ആക്രമിക്കുകയായിരുന്നുവെന്ന് പറയുന്നു.\nഎടിഎമ്മില് പോയി വീട്ടിലേക്കു വരികയായിരുന്നു ബിനുവിനെ അജ്മലിന്‍റെ നേതൃത്വത്തിൽ വഴിയില് തടഞ്ഞു നിര്‍ത്തി ആക്രമിച്ചു. നിലവിളി കേട്ട് ഓടിയെത്തിയ രത്‌നമ്മയെയും ഉപദ്രവിച്ചു. എടിഎമ്മില്‍നിന്നും എടുത്ത പണം അക്രമികൾ തട്ടി എടുത്തതായും പറയപ്പെടുന്നു.\nപരിക്കേറ്റ ബിനുവിനെ കൊല്ലത്തെ സ്വകാര്യ ആശുപത്രിയിലെത്തിച്ചു.  അജ്മലും സംഘവും വീടിന്‍റെ ജന്നലുകളും കതകും ഇലട്രിക് മീറ്ററും അടിച്ചു തകര്‍ക്കുകയും കൃഷി, സ്‌കൂട്ടര്, സൈക്കിള് എന്നിവയും നശിപ്പിച്ചു. സംഭവുവുമായി ബന്ധപ്പെട്ട് കൊട്ടുകാട് സ്വദേശികളായ അജ്മല്, (24), ആഷിഖ് (26), അനസ് (27) എന്നിവരെ പോലീസ് പിടികൂടി.\nസംഘത്തിലുണ്ടായിരുന്ന അനസിനെ പിടികിട്ടാനുണ്ടന്ന് പോലീസ് പറഞ്ഞു. പരാതിയെത്തുടര്‍ന്ന് പോലീസെത്തി സ്ഥിതിഗതികള് വിലയിരുത്തി. തുടര്‍ന്നു നടത്തിയ അന്വേഷണത്തില് ആക്രണമവുമായി ബന്ധപ്പെട്ടവരെ പിടികൂടുകയായിരുന്നു. അറസ്റ്റിലായ മൂവരേയും കോടതിയിൽ ഹാജരാക്കി.


ജാഗ്രത തുടരണം; വ്യാജപ്രചാരണം തടയണം -മുഖ്യമന്ത്രി | Kerala Flood- CM Pinarayi Vijayan slams Fake news - Kerala news | Madhyamam\ndate_range 11 Aug 2019 9:24 AM GMT\nജാഗ്രത തുടരണം; വ്യാജപ്രചാരണം തടയണം -മുഖ്യമന്ത്രി\nതിരുവനന്തപുരം: ദുരന്ത മേഖലയിലടക്കം സംസ്ഥാനത്ത് അൽപം മഴ കുറഞ്ഞെങ്കിലും ജാഗ്രത തുടരണമെന്ന് മുഖ്യമന്ത്രി പിണറായി വിജയൻ. രണ്ട് ദിവസംകൂടി ശക്തമായ മഴക്ക് സാധ്യ തയുണ്ടെന്നാണ് കാലാവസ്ഥ നിരീക്ഷണ കേന്ദ്രത്തിെൻറ പ്രവചനം. ദുരന്തസാഹചര്യങ്ങൾ നേ രിടാൻ ജനങ്ങളാകെ രംഗത്തുണ്ട്. മഴ കുറഞ്ഞതുകൊണ്ട് ജാഗ്രത കുറയാന് പാടില്ല. ദുരന്തനി വാരണ അതോറിറ്റിയുടെയും കാലാവസ്ഥ കേന്ദ്രത്തി‍െൻറയും അറിയിപ്പുകള് ഗൗരവത്തോടെ തു ടര്‍ന്നും കാണേണ്ടതുെണ്ടന്നും അദ്ദേഹം വാർത്തസമ്മേളനത്തിൽ വ്യക്തമാക്കി. മലയോരമേ ഖലകളില് മഴ തുടരുന്നതിനാൽ പ്രത്യേക ശ്രദ്ധ ആവശ്യമാണ്.\nദുരിതാശ്വാസ നിധി: വ്യ ാജപ്രചാരണം ഹീനമായ കുറ്റകൃത്യം\nദുരിതാശ്വാസ നിധിക്കെതിരായ കുപ്രചാരണം നാടിന ോടും ജനങ്ങളോടുമുള്ള ഹീനമായ കുറ്റകൃത്യമാണെന്നും സാമൂഹികവിരുദ്ധരേ ഇൗ പണി ചെയ്യ ൂകയുള്ളുവെന്നും മുഖ്യമന്ത്രി പിണറായി വിജയൻ. സാമൂഹികവിരുദ്ധ നിലപാട് സ്വീകരിക്ക ുന്ന രാഷ്ട്രീയക്കാരുണ്ടെങ്കിൽ അവർ ഇത്തരത്തിൽ പ്രവർത്തിച്ചിരിക്കാം. സർക്കാർ ഗൗവ ത്തോടെയാണ് വ്യാജപ്രചാരണങ്ങളെ കാണുന്നത്.\nവ്യാജപ്രചാരണങ്ങളിൽ ആരും കുടുങ്ങ രുത്. കഴിഞ്ഞ പ്രളയകാലത്ത് ഇൗ സംവിധാനത്തിലേക്ക് കേരളത്തിനകത്തുനിന്നും പുറത്തു നിന്നും ഭീമമായ തുകയാണ് ലഭിച്ചത്. ഇതിൽ അസൂയപ്പെടുന്ന ചിലരും പുതിയ പ്രചാരണങ്ങളു മായി ഇറങ്ങിയിട്ടുണ്ട്. ഇത്തവണ ശ്രദ്ധ മുഴുവൻ രക്ഷാപ്രവർത്തനത്തിലായതിനാൽ സഹായഭ്യർഥന പുറപ്പെടുവിച്ചില്ല. ദുരിതാശ്വാസ നിധി ഒൗദ്യോഗിക സംവിധാനമാണെന്നും പാവങ്ങളായ ദുരിതബാധിതർക്ക് കൈത്താങ്ങാണെന്നും അദ്ദേഹം പറഞ്ഞു.\n12 അടിയിൽ ചെളിക്കെട്ട്, കവളപ്പാറ ദുഷ്കരം\nകവളപ്പാറയിൽ പത്ത് പന്ത്രണ്ടടി കനത്തില് മണ്ണുവീണ് ചെളിയായതുകൊണ്ട് രക്ഷാപ്രവര്‍ത്തനം അങ്ങേയറ്റം ദുഷ്കരമാണെന്ന് മുഖ്യമന്ത്രി. മഴകൂടി പെയ്തതോടെ സ്ഥിതി കൂടുതൽ രൂക്ഷമായി. ചളി വല്ലാത്ത നിലയിൽ കുഴഞ്ഞുകിടക്കുന്നു. ഇതാണ് മണ്ണിനടിയിൽപെട്ടവരെ പുറത്തെടുക്കുന്നതിന് തടസ്സമായി നില്‍ക്കുന്നത്. ഇതുതന്നെയാണ് മേപ്പാടിയിലെയും അവസ്ഥ.\nമണ്ണിനടിയില്‍പെട്ടവരെ രക്ഷപ്പെടുത്തുന്നതിനുള്ള പ്രവര്‍ത്തനങ്ങളില് കേന്ദ്രസേനയും അഗ്നിശമന സേനയും തുടരുകയാണ്. ഇവിടെ തുടര്‍ന്നും ഉരുള്‍പൊട്ടലുണ്ടായത് പ്രവര്‍ത്തനങ്ങളെ ബാധിച്ചിരുന്നു. രക്ഷാപ്രവർത്തകർ ഒാടി രക്ഷപ്പെടുകയായിരുന്നു.\nമന്ദഗതിയിലല്ല, കവളപ്പാറയിൽ കലക്ടറാണ് ശരി\nകവളപ്പാറയിലെ രക്ഷാപ്രവർത്തനങ്ങൾ മന്ദഗതിയിലാണെന്ന ആരോപണം ശരയില്ല. അപകടസ്ഥലത്തുനിന്ന് പരമാവധി ആൾക്കാരെ രക്ഷപ്പെടുത്തുകയെന്നതാണ് ഏറ്റവും പ്രധാനം. രക്ഷാപ്രവർത്തനം നല്ല നിലയിലാണ് നടന്നത്. സാധാരണ നിലയിൽ ജില്ല ഭരണാധികാരികൾ ജില്ല കേന്ദ്രങ്ങളിലിരുന്ന് കാര്യങ്ങൾ ഏകോപിപ്പിക്കുകയാണ് ചെയ്യേണ്ടത്.\nകലക്ടർ സംഭവസ്ഥലത്ത് പോയാൽ ആർക്കും അദ്ദേഹത്തെ ബന്ധപ്പെടാനാകില്ല. അങ്ങനെ സംഭവിച്ചാൽ ചെയ്തുതീർക്കേണ്ട മറ്റ് സ്ഥലങ്ങളിലെ കാര്യങ്ങൾ അവതാളത്തിലാകും. അതിനാൽ കലക്ടർ ജില്ല ആസ്ഥാനത്തിരുന്ന് നിർദേശങ്ങൾ നൽകുകയാണ് ചെയ്യേണ്ടത്. അതാണ് കവളപ്പാറയിൽ നടന്നത്. ഇപ്പോൾ അദ്ദേഹം സംഭവസ്ഥലത്ത് എത്തിയിട്ടുണ്ടെന്നും മുഖ്യമന്ത്രി പറഞ്ഞു.\nക്യാമ്പുകൾ: അടയാളങ്ങളുമായി ആരും വരണ്ട\nപ്രത്യേകം അടയാളങ്ങളും ചിഹ്നങ്ങളും പ്രദർശിച്ചിപ്പിച്ച് ആരും ദുരിതാശ്വാസ ക്യാമ്പുകളിലേക്ക് പ്രവേശിക്കേണ്ടതില്ലെന്ന് മുഖ്യമന്ത്രി. അടയാളങ്ങളുമായി സഹായമെത്തിക്കുന്ന രീതി അനുവദിക്കില്ല. ഇത് അനാവശ്യ അന്തരീക്ഷം സൃഷ്ടിക്കുന്നതിന് ഇടയാക്കും. ക്യാമ്പിനകത്തു കയറി ആരും സഹായം നൽകേണ്ടതില്ല.\nമഴയുടെ ആഘാതം ഉരുള്‍പൊട്ടലായി\nകഴിഞ്ഞ പ്രളയത്തില്‍നിന്ന് നിലവിലെ ദുരന്തത്തിലേക്കെത്തുേമ്പാൾ സംസ്ഥാനത്തെമ്പാടും ഇത് ബാധിച്ചിട്ടില്ല എന്നതാണ് പ്രധാന വ്യത്യാസം. മലയിടിച്ചില് മൂലമുണ്ടാകുന്ന പ്രശ്നങ്ങള് വ്യത്യസ്തമാണ്. അത് പെട്ടെന്ന് ഉണ്ടാകുകയായിരുന്നു. കനത്ത മഴയിലൂടെ വെള്ളം കയറിയുള്ള ദുരന്തത്തേക്കാള് ഇക്കുറി മഴയേല്‍പിച്ച ആഘാതം ഉരുള്‍പൊട്ടലായി മാറുകയായിരുന്നു.\nമലപ്പുറം നിലമ്പൂരിലെ അമ്പിട്ടാംപൊട്ടിയിലും ഉരുള്‍പൊട്ടലുണ്ടായി. നൂറോളം വീടുകളാണ് ഒലിച്ചുപോയത്. ആളുകളെ ഒഴിപ്പിച്ചതിനാല് അപകടമുണ്ടായില്ല എന്നത് ആശ്വാസകരമാണ്.\nക്യാമ്പുകളിൽ ആവശ്യമറിഞ്ഞ് സാധനങ്ങളെത്തിക്കണം\nദുരിതാശ്വാസ ക്യാമ്പുകളിൽ കഴിയുന്നവരുടെ കാര്യത്തിൽ വലിയ ശ്രദ്ധ വേണം. ഒരോ ജില്ലയില് നിന്നും സഹായങ്ങള് ലഭ്യമാക്കാന് ഉദ്ദേശിക്കുന്നവർ, അതാത് ജില്ലകളിലെ സംഭരണ കേന്ദ്രങ്ങളിൽ എത്തിക്കുകയാണ് വേണ്ടത്. അത് ശേഖരിച്ച് മറ്റ് ജില്ലകളിലേക്ക് എത്തിക്കുന്ന നടപടി ചുമതലപ്പെട്ടവര് നിര്‍വഹിക്കും.\nജില്ല കലക്ടർമാർക്കാണ് ചുമതല. ഓരോ ക്യാമ്പിലും ആവശ്യമുള്ള സാധനങ്ങളുടെ ലിസ്റ്റ് തയാറാക്കുകയും അതിനനുസരിച്ച് അവ എത്തിച്ചുകൊടുക്കുകയും ചെയ്യുന്നതാണ് രീതി. ലിസ്റ്റിലുള്ള സാധനങ്ങൾ തന്നെ നൽകണം. അതല്ലാതെ അനാവശ്യമായ സാധനങ്ങള് എത്തിക്കുന്നത് പ്രയോജനമുണ്ടാക്കില്ല.\nചാലക്കുടി പുഴ നിറഞ്ഞേക്കും\nതമിഴ്നാട്ടിലെ ഷോളയാർ ഡാം കനത്ത മഴമൂലം നിറഞ്ഞു. അണക്കെട്ട് തുറന്നുവിടുമെന്നുള്ള മുന്നറിയിപ്പ് തമിഴ്നാട്ടിൽനിന്ന് ലഭിച്ചിട്ടുണ്ട്. ഈ വെള്ളം പറമ്പിക്കുളം വഴി പെരിങ്ങൽകുത്തിലേക്ക് വരും. അങ്ങനെ വന്നാൽ ചാലക്കുടി പുഴയിൽ വെള്ളം കയറാനുള്ള സാധ്യതയുണ്ട്. ഇവിടെ ജാഗ്രത വേണം. പറയുന്നത് പരിഭ്രാന്തിക്കല്ല, ജാഗ്രതക്ക് വേണ്ടി.\nഒഴിഞ്ഞ വീടുകൾക്ക് പൊലീസ് സുരക്ഷ\nകാലവര്‍ഷക്കെടുതിയില് താമസസ്ഥലം വിട്ടുപോയവരുടെ വീടുകൾക്ക് പൊലീസ് സംരക്ഷണവും സുരക്ഷയും നൽകും. സാമൂഹികവിരുദ്ധരുടെയും മറ്റും സാന്നിധ്യം തടയുന്നതിനുള്ള ഇടപെടല് പൊലീസ് നടത്തും. അതിനുള്ള നിർദേശം നല്‍കിക്കഴിഞ്ഞു\nTAGS:kerala flood CM pinarayi vijayan fake news kerala news